Avis juridique important

|

31977L0313

Οδηγία 77/313/EOK του Συμβουλίου της 5ης Απριλίου 1977 περί προσεγγίσεως των νομοθεσιών των κρατών μελών των αναφερομένων στα σύνολα μετρήσεως υγρών εκτός του ύδατος

Επίσημη Εφημερίδα αριθ. L 105 της 28/04/1977 σ. 0018 - 0036 Φινλανδική ειδική έκδοση: Κεφάλαιο 13 τόμος 7 σ. 0025  Ελληνική ειδική έκδοση: Κεφάλαιο 13 τόμος 6 σ. 0031  Σουηδική ειδική έκδοση: Κεφάλαιο 13 τόμος 7 σ. 0025  Ισπανική ειδική έκδοση: Κεφάλαιο 13 τόμος 7 σ. 0035  Πορτογαλική ειδική έκδοση : Κεφάλαιο 13 τόμος 7 σ. 0035

ΟΔΗΓΙΑ ΤΟΥ ΣΥΜΒΟΥΛΙΟΥ της 5ης Απριλίου 1977 περί προσεγγίσεως των νομοθεσιών των Κρατών μελών των αναφερομένων στα σύνολα μετρήσεως υγρών εκτός του ύδατοςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  ότι στα Κράτη μέλη, η κατασκευή καθώς επίσης και οι μέθοδοι ελέγχου των συνόλων μετρήσεως υγρών, ρυθμίζονται από διατάξεις αναγκαστικού χαρακτήρος, που διαφέρουν από το ένα Κράτος μέλος στο άλλο και εμποδίζουν ως εκ τούτου τις συναλλαγές αυτών και ότι  πρέπει κατ' ακολουθία να προβούν στην προσέγγιση αυτών των διατάξεων- ότι η οδηγία 71/316/ΕΟΚ του Συμβουλίου της 26ης Ιουλίου 1971 περί προσεγγίσεως των νομοθεσιών των Κρατών μελών των αναφερομένων στις κοινές διατάξεις για τα όργανα μετρήσεως και για τις μεθόδους μετρολογικού ελέγχου(3), τροποποιηθείσα τελικώς δια της  οδηγίας 72/427/ΕΟΚ(4), καθόρισε τις διαδικασίες εγκρίσεως προτύπου ΕΟΚ και αρχικού ελέγχου ΕΟΚ των οργάνων μετρήσεως- ότι σύμφωνα με αυτή την οδηγία πρέπει να καθορισθούν για τα σύνολα μετρήσεως των υγρών εκτός του ύδατος, οι τεχνικές προδιαγραφές κατασκευής και λειτουργίας- ότι η οδηγία 71/319/ΕΟΚ του Συμβουλίου της 26ης Ιουλίου 1971 περί προσεγγίσεως των νομοθεσιών των Κρατών μελών των αναφερομένων στους μετρητές υγρών εκτός του ύδατος(5) και η οδηγία 71/348/ΕΟΚ του Συμβουλίου, της 12ης Οκτωβρίου 1971, περί προσεγγίσεως  των νομοθεσιών των Κρατών μελών των αναφερομένων στις συμπληρωματικές συσκευές για μετρητές υγρών εκτός του ύδατος(6)έχουν ήδη καθορίσει τις τεχνικές προδιαγραφές, κατασκευής και λειτουργίας στις οποίες πρέπει να ανταποκρίνονται τα όργανα και ότι έχει  ορισθεί στην οδηγία 71/319/ΕΟΚ, ότι τα σύνολα μετρήσεως που περιλαμβάνουν ένα ή περισσότερους μετρητές υγρών εκτός του ύδατος θα ρυθμίζονται υποχρεωτικώς από ειδική οδηγία,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η παρούσα οδηγία εφαρμόζεται στα σύνολα μετρήσεως υγρών εκτός του ύδατος εφοδιασμένα με μετρητές όγκου στους οποίους το υγρό προκαλεί την κίνηση των κινητών τοιχωμάτων των θαλάμων μετρήσεως.   Άρθρο 2  Τα σύνολα μετρήσεως τα οποία δύνανται να λάβουν τα σήματα ΕΟΚ περιγράφονται στο παράρτημα. Αποτελούν το αντικείμενο εγκρίσεως προτύπου ΕΟΚ εφόσον τούτο απαιτείται από τις διατάξεις του παραρτήματος και υποβάλλονται στον αρχικό έλεγχο ΕΟΚ, υπό  τις συνθήκες που καθορίζονται στο παράρτημα. Υπό τους όρους που καθορίζονται στο παράρτημα, η έγκριση προτύπου ΕΟΚ δύναται επίσης να δοθεί σε συστατικά στοχεία ή σε υποσύνολα ενός συνόλου μετρήσεως.   Άρθρο 3  Τα Κράτη μέλη δεν δύνανται να αρνηθούν να απαγορεύσουν ή να περιορίσουν για λόγους που αφορούν τις μετρολογικές τους ιδιότητες, τη διάθεση στην αγορά και τη χρήση των συνόλων μετρήσεως των υγρών εκτός του ύδατος των εφοδιασμένων με σήματα και  σφραγίδες που προβλέπονται από την παρούσα οδηγία και συμφωνούν με τις διατάξεις της οδηγίας 71/316/ΕΟΚ.  Τα Κράτη μέλη δεν δύνανται να αρνηθούν, να απαγορεύσουν ή να περιορίσουν για λόγους που αφορούν στα μετρολογικά τους χαρακτηριστικά, τη θέση σε κυκλοφορία στην αγορά συστατικών στοιχείων και υποσυνόλων ενός συνόλου μετρήσεως εφοδιασμένου με την έγκριση  προτύπου ΕΟΚ.   Άρθρο 4  1. Τα Κράτη μέλη θέτουν εν ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία εντός προθεσμίας 18 μηνών υπολογιζομένης από της κοινοποιήσεώς της και ενημερώνουν αμέσως  περί αυτού την Επιτροπή.  2. Τα Κράτη μέλη γνωστοποιούν στην Επιτροπή τα κείμενα των βασικών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 5  Η παρούσα οδηγία απευθύνεται στα Κράτη μέλη.  Έγινε στο Λουξεμβούργο, στις 5 Απριλίου 1977.  Για το Συμβούλιο Ο Πρόεδρος D. OWEN  (1) ΕΕ αριθ. Α 125 της 8.6.76, σ. 43.  (2) ΕΕ αριθ. Α 131 της 12.6.76, σ. 53.  (3) ΕΕ αριθ. Ν 202 της 6.9.71, σ. 1.  (4) ΕΕ αριθ. Ν 291 της 28.12.72, σ. 156.  (5) ΕΕ αριθ. Ν 202 της 6.9.71, σ. 32.  (6) ΕΕ αριθ. Ν 239 της 25.10.71, σ. 9.      ΠΑΡΑΡΤΗΜΑ   1. ΓΕΝΙΚΕΣ ΔΙΑΤΑΞΕΙΣ ΠΕΡΙ ΤΩΝ ΣΥΝΟΛΩΝ ΜΕΤΡΗΣΕΩΣ  1.1. Ορισμοί 1.1.1. Σύνολο μετρήσεως Ένα σύνολο μετρήσεως υγρών (εκτός του ύδατος), περιλαμβάνει, εκτός από τον ίδιο το μετρητή που πρέπει να πληροί τους όρους της οδηγίας 71/319/ΕΟΚ και τις συμπληρωματικές συσκευές που πληρούν τους όρους της οδηγίας 71/348/ΕΟΚ, και δύνανται να συνδεθούν  με αυτόν, όλες οι συσκευές που είναι αναγκαίες για την εξασφάλιση της ορθότητος ή της απλοποιήσεως των μετρήσεων καθώς και όλες τις άλλες συσκευές που δύνανται να επηρεάσουν τη μέτρηση καθ' οιονδήποτε τρόπο.  Εάν περισσότεροι μετρητές προοριζόμενοι για διαφορετικές διαδικασίες μετρήσεως λειτουργούν συνδεδεμένοι με κοινά στοιχεία, κάθε μετρητής μαζί με τα αντίστοιχα κοινά στοιχεία θεωρείται ως σύνολο μετρήσεως.  Εάν περισσότεροι μετρητές προορίζονται για μία διαδικασία μετρήσεως, θεωρούνται ότι ανήκουν στο αυτό σύνολο μετρήσεως.  1.1.2. Ελαχίστη παράδοση Η ελαχίστη παράδοση ενός συνόλου μετρήσεως καθορίζεται σύμφωνα με τις διατάξεις των οδηγιών 71/319/ΕΟΚ και 71/348/ΕΟΚ λαμβανομένων υπόψη και των διατάξεων της οδηγίας αυτής.  Στα σύνολα μετρήσεως που προορίζονται για διαδικασίες παραλαβής ο μικρότερος όγκος υγρού του οποίου η μέτρηση είναι δυνατή ονομάζεται ελαχίστη παραλαβή. Η προηγούμενη διάταξη περί της ελαχίστης παραδόσεως εφαρμόζεται, κατ' αναλογία στην ελαχίστη  παραλαβή.  1.1.3. Διαχωριστής αερίου Ένας διαχωριστής αερίου είναι συσκευή προοριζομένη να διαχωρίζει κατά μόνιμο τρόπο και να εκκενώνει μέσω μιας κατάλληλης διατάξεως, τον αέρα ή τα αέρια τα οποία ενδεχομένως περιέχονται εντός του υγρού.  Η συσκευή εκκενώσεως των αερίων είναι εν γένει αυτόματης λειτουργίας. Εντούτοις αυτή η προδιαγραφή δεν απαιτείται εάν υφίσταται μια διάταξη που διακόπτει αυτόματα τη ροή του υγρού ευθύς ως υπάρχει κίνδυνος να εισχωρήσει αέρας ή αέριο εντός του μετρητού.  Σ' αυτήν την περίπτωση, η μέτρηση δεν πρέπει να εκτελείται παρά μόνο μετά από αυτόματη ή δια χειρός απομάκρυνση του αέρα ή των αερίων.  1.1.4. Απαγωγέας αερίου Απαγωγέας αερίου είναι μία συσκευή με προορισμό να εκκενώνει τον ατμοσφαιρικό αέρα ή τα αέρια τα συσσωρευόμενα εντός του δικτύου τροφοδοσίας του μετρητού υπό την μορφή θυλάκων ολίγον αναμεμιγμένων μετά του υγρού.  Οι προηγούμενες προδιαγραφές περί της συσκευής εκκενώσεως των αερίων του διαχωριστού αερίου εφαρμόζονται και στη διάταξη απαγωγέα αερίου.  1.1.5. Ειδικός απαγωγέας αερίου Ένας ειδικός απαγωγέας αερίου είναι μία συσκευή η οποία αφ' ενός όπως ο διαχωριστής αερίου αλλά υπό συνθήκες λειτουργίας λιγότερο αυστηρές, διαχωρίζει κατά μόνιμο τρόπο τον ατμοσφαιρικό αέρα ή τα αέρια τα ενδεχομένως περιεχόμενα εντός του υγρού και αφ'  ετέρου διακόπτει αυτόματα τη ροή του υγρού ευθύς ως υπάρχει κίνδυνος, να εισχωρήσουν εντός του μετρητού ο αέρας ή τα αέρια τα συσσωρευμένα υπό τη μορφή θυλάκων ολίγον αναμιγνυομένων με το υγρό.  1.1.6. Δεξαμενή συμπυκνώσεως Μία δεξαμενή συμπυκνώσεως είναι ένας περιέκτης κλειστός προοριζόμενος, εντός των συνόλων μετρήσεως υγροποιημένων υπό πίεση αερίων να συλλέξει τα αέρια που περιέχονται εντός του προς μέτρηση υγρού και να τα συμπυκνώσει προ της μετρήσεως.  1.1.7. Δείκτης αερίου Ένας δείκτης αερίου είναι διάταξη που επιτρέπει την ευχερή αναγνώριση των φυσαλίδων αέρος και αερίου οι οποίες ενδεχομένως παρουσιάζονται κατά τη ροή του υγρού.  1.1.8. Δείκτης ροής Ο δείκτης ροής είναι διάταξη που επιτρέπει να πιστοποιηθεί ότι το σύνολο ή μέρος του συνόλου μετρήσεως είναι εντελώς πλήρες υγρού.  1.2. Πεδίο εφαρμογής Οι γενικές διατάξεις του σημείου 1 εφαρμόζονται σ' όλους τους τύπους συνόλων μετρήσεως, εφόσον οι ειδικές διατάξεις του σημείου 2 δεν προβλέπουν διαφορετικούς κανόνες.  1.3. Μετρητές, οριακές τιμές παροχής Οι μετρητές που ανήκουν σε ένα σύνολο μετρήσεως, περιλαμβανομένων των ενδεχομένων συμπληρωματικών διατάξεων πρέπει να είναι εγκεκριμένου προτύπου ΕΟΚ για τη μέτρηση του υπό εξέταση υγρού υπό κανονικές συνθήκες λειτουργίας.  Οι μετρητές αυτοί αποτελούν αντικείμενο χωριστής εγκρίσεως προτύπου ΕΟΚ ή εγκρίσεως συμπεριλαμβανομένης εντός της εγκρίσεως προτύπου ΕΟΚ του συνόλου μετρήσεως του οποίου αποτελούν μέρος. Οι οριακές τιμές παροχής ενός συνόλου μετρήσεως (μεγίστη και  ελαχίστη παροχή) δύνανται να διαφέρουν από εκείνες του μετρητού δια του οποίου το σύστημα τούτο είναι εφοδιασμένο. Σε μια τέτοια περίπτωση πρέπει να ελέγχεται εάν οι οριακές παροχές του συνόλου μετρήσεως συμβιβάζονται με εκείνες του μετρητού. Σε όλες  τις περιπτώσεις ακόμη και όταν ένας μετρητής έχει εγκριθεί ως στοιχείο που περιλαμβάνεται σε ένα σύνολο μετρήσεως, πρέπει να ανταποκρίνεται στις προδιαγραφές της οδηγίας 71/319/ΕΟΚ. Εάν περισσότεροι μετρητές συνδέονται παραλλήλως στο ίδιο σύνολο  μετρήσεως, λαμβάνεται υπόψη κατά τον προσδιορισμό των οριακών παροχών του συνόλου μετρήσεως, το άθροισμα των οριακών παροχών των διαφόρων μετρητών, εκτός από ιδιαίτερες περιπτώσεις που προβλέπονται από το παρόν παράρτημα. Η μεγίστη παροχή του συνόλου  μετρήσεως πρέπει να είναι τουλάχιστον ίση με το διπλάσιο της ελαχίστης παροχής του μετρητού ή του αθροίσματος των ελαχίστων παροχών των μετρητών με τους οποίους τούτο είναι εφοδιασμένο.  1.4. Σημείο μεταφοράς 1.4.1. Τα σύνολα μετρήσεως πρέπει να φέρουν ένα σημείο που ορίζει την ποσότητα του παραδιδομένου ή του παραλαμβανομένου υγρού, επονομαζόμενο σημείο μεταφοράς. Αυτό το σημείο μεταφοράς ευρίσκεται μετά τον μετρητή στα σύνολα παραδόσεως και πριν από το  μετρητή στα σύνολα παραλαβής.  1.4.2. Τα σύνολα μετρήσεως δύνανται να είναι δύο τύπων: Τα σύνολα που λειτουργούν με κενό εύκαμπτο αγωγό και τα σύνολα που λειτουργούν με πλήρη εύκαμπτο αγωγό- ο όρος "εύκαμπτος αγωγός" δύναται να περιλαμβάνει και τις άκαμπτες σωληνώσεις.  1.4.2.1. Τα σύνολα που λειτουργούν με κενό εύκαμπτο αγωγό είναι, στην περίπτωση συσκευών παραδόσεως, σύνολα μετρήσεως των οποίων το σημείο μεταφοράς ευρίσκεται πριν από ένα εύκαμπτο αγωγό διανομής. Το σημείο μεταφοράς έχει τη μορφή διατάξεως  υπερχυλίσεως με δείκτη ροής ή διατάξεως διακοπής της ροής και συνδυάζεται και στις δύο περιπτώσεις με ένα σύστημα εκκενώσεως του εύκαμπτου αγωγού διανομής μετά από κάθε μέτρηση.  1.4.2.2. Τα σύνολα μετρήσεως που λειτουργούν με πλήρη εύκαμπτο αγωγό είναι, στην περίπτωση συσκευών παραδόσεως, σύνολα μετρήσεως των οποίων το σημείο μεταφοράς αποτελείται από ένα όργανο διακοπής της ροής ευρισκόμενο επί του αγωγού παραδόσεως. Όταν ο  αγωγός παραδόσεως έχει ένα ελεύθερο άκρο, η διάταξη διακοπής της ροής πρέπει να ευρίσκεται όσο το δυνατό πλησιέστερα στο άκρο αυτό.  1.4.2.3. Στην περίπτωση συκευών παραλαβής εφαρμόζονται οι ίδιες διατάξεις αναλογικώς στους αγωγούς που ευρίσκονται πριν από το μετρητή.  1.5. Φίλτρα Τα σύνολα μετρήσεως πρέπει να φέρουν, πριν από το μετρητή, μία διάταξη προοριζόμενη να συγκρατεί τις στερεές προσμίξεις των υγρών (φίλτρα). Κατά το δυνατό, η τοποθέτηση των φίλτρων πρέπει να είναι τέτοια ώστε να είναι εύκολα προσιτά.  1.6. Απαγωγή του αέρος ή των αερίων 1.6.1. Γενική διάταξη Τα σύνολα μετρήσεως πρέπει να είναι τοποθετημένα κατά τέτοιο τρόπο ώστε υπό κανονικές συνθήκες να μην είναι δυνατή η εισροή αέρος ή η αποδέσμευση αερίου στο υγρό. Εάν υπάρχει κίνδυνος μη εκπληρώσεως του όρου αυτού, τα σύνολα μετρήσεως πρέπει να  περιέχουν διατάξεις απαγωγής των αερίων που να επιτρέπουν την ορθή εκκένωση του ατμοσφαιρικού αέρος και των μη διαλυτών αερίων που ενδεχομένως περιέχονται εντός του υγρού προς της διελεύσεώς του από το μετρητή.  Οι διατάξεις απαγωγής των αερίων πρέπει να είναι προσαρμοσμένες στις συνθήκες τροφοδοσίας και κατασκευασμένες κατά τέτοιο τρόπο, ώστε το πρόσθετο σφάλμα που οφείλεται στην επίδραση του ατμοσφαιρικού αέρα ή των αερίων επί των αποτελεσμάτων μετρήσεως να  μην υπερβαίνει:  - 0,5% της μετρουμένης ποσότητος για τα υγρά εκτός από τα υγρά διατροφής, των οποίων το ιξώδες είναι το πολύ ίσο με 1 mPa.s,  - 1% της μετρουμένης ποσότητος για τα υγρά διατροφής και γι' αυτά των οποίων το ιξώδες είναι ανώτερο από 1 mPa.s.  Εντούτοις δεν είναι αναγκαίο να είναι το σφάλμα αυτό κατώτερο από το 1% της ελαχίστης παραδόσεως.  1.6.2. Τροφοδοσία δι' αντλίας 1.6.2.1. Υπό την επιφύλαξη του σημείου 1.6.6, όταν η πίεση εισόδου της αντλίας δύναται, έστω και στιγμιαίως, να είναι κατώτερη είτε από την ατμοσφαιρική πίεση, είτε από την πίεση του κεκορεσμένου ατμού του υγρού, είναι αναγκαίο να προβλεφθεί ένας  διαχωριστής αερίου.  1.6.2.1.1. Ένας διαχωριστής αερίου που προβλέπεται ώστε να λειτουργεί υπό μία μεγίστη παροχή που δεν υπερβαίνει τα 100 m 3/h είναι δυνατόν να αποτελέσει το αντικείμενο είτε μιας χωριστής εγκρίσεως προτύπου ΕΟΚ, είτε μιας εγκρίσεως περιλαμβανομένης εντός  της εγκρίσεως προτύπου ΕΟΚ του συνόλου μετρήσεως του οποίου αποτελεί μέρος, εφόσον το παρόν παράρτημα προβλέπει την έγκριση αυτού του συνόλου. Εντούτοις, σ' ότι αφορά τους διαχωριστές αερίου τους προβλεπομένους ώστε να λειτουργούν με μία μεγίστη παροχή  μεγαλύτερη από 100 m3/h οι εγκρίσεις προτύπου ΕΟΚ δύνανται να παραχωρούνται κατ' αναλογία προς ένα εγκεκριμένο πρότυπο της ιδίας κατασκευής και μικροτέρων διαστάσεων. Οι διαχωριστές αερίου που έλαβαν μία χωριστή έγκριση προτύπου ΕΟΚ δύνανται να  χρησιμοποιηθούν στα σύνολα μετρήσεως χωρίς δείκτη αερίου.  1.6.2.1.2. Ο διαχωριστής αερίου είναι κατ' αρχήν εγκατεστημένος επί της σωληνώσεως συμπιέσεως της αντλίας. Ο διαχωριστής αερίου δύναται επίσης να συνδυασθεί με την αντλία.  Σε όλες τις περιπτώσεις, ο διαχωριστής αερίου πρέπει να τοποθετείται όσο το δυνατόν πλησιέστερα προς το μετρητή, έτσι ώστε η απώλεια φορτίου που οφείλεται στην εκροή του υγρού μεταξύ των δύο αυτών οργάνων να είναι αμελητέα.  1.6.2.1.3. Τα όρια λειτουργίας ενός διαχωριστή αερίου είναι τα ακόλουθα:  α) η μεγίστη ή οι μέγιστες παροχές για ένα ή περισσότερα συγκεκριμένα υγρά- β) τα όρια πιέσεως, μέγιστο και ελάχιστο, που συμβιβάζονται με την ορθή λειτουργία της διατάξεως απαγωγής αερίου.  1.6.2.1.4. Όταν ένας διαχωριστής αερίου που προβλέπεται για παροχή που δεν υπερβαίνει τα 100 m 3/h αποτελεί αντικείμενο κεχωρισμένης εγκρίσεως προτύπου ΕΟΚ, πρέπει να εξασφαλίζει, εντός των ορίων σφάλματος που καθορίζονται στο σημείο 1.6.1, την εκκένωση  του ατμοσφαιρικού αέρα ή των αερίων που αναμιγνύονται με το προς μέτρηση υγρό υπό τις ακόλουθες συνθήκες δοκιμής:  α) το σύνολο μετρήσεως λειτουργεί υπό μεγίστη παροχή και υπό ελαχίστη πίεση που προβλέπονται για τον διαχωριστή αερίου- β) η αναλογία κατ' όγκον του ατμοσφαιρικού αέρα ή των αερίων εν σχέσει προς το υγρό δύναται να είναι οιαδήποτε αν ο διαχωριστής αερίου προβλέπεται για μεγίστη παροχή μικρότερη ή ίση με 20 m 3/h. Η αναλογία αυτή περιορίζεται σε 30% εάν ο διαχωριστής  αερίου προβλέπεται για μία μεγίστη παροχή μεγαλύτερη από 20 m 3/h (για τον υπολογισμό της επί τοις εκατόν περιεκτικότητος σε ατμοσφαιρικό αέρα ή αέριο, οι μετρήσεις διεξάγονται υπό ατμοσφαιρική πίεση).  Επιπλέον, η διάταξη αυτόματης εκκενώσεως των αερίων πρέπει να λειτουργεί ορθά στην μεγίστη πίεση που καθορίζεται γι' αυτούς τους διαχωριστάς αερίου.  1.6.2.1.5. Όταν ένας διαχωριστής αερίου έχει εγκριθεί ως στοιχείον περιλαμβανόμενο εντός ενός εγκεκριμένου συνόλου μετρήσεως, εφαρμόζεται το σημείο 1.6.2.1.4. Σ' αυτήν την περίπτωση ο δείκτης αερίου δεν είναι απαραίτητος.  Όταν το σύνολο μετρήσεως φέρει ένα δείκτη αερίου σύμφωνα με τον ορισμό που δίδεται στο σημείο 1.1.7, ο διαχωριστής αερίου πρέπει να εξασφαλίζει εντός των ορίων σφάλματος που καθορίζονται στο σημείο 1.6.1, την απομακρύνση του ατμοσφαιρικού αέρα ή των  αερίων των αναμεμιγμένων με το προς μέτρηση υγρό υπό τις ακόλουθες συνθήκες:  α) το σύνολο μετρήσεως λειτουργεί με τη μεγίστη παροχή και την ελαχίστη πίεση που προβλέπονται για το σύνολο μετρήσεως- β) η αναλογία κατ' όγκο του ατμοσφαιρικού αέρα ή των αερίων εν σχέσει με το υγρό είναι το πολύ ίση με:  - 20% για τα υγρά εκτός των υγρών διατροφής των οποίων το ιξώδες είναι το πολύ ίσον με 1 mPa.s,  - 10% για τα υγρά διατροφής και για τα άλλα υγρά των οποίων το ιξώδες είναι ανώτερον από 1 mPa.s.(1) Όταν η αναλογία κατ' όγκον ατμοσφαιρικού αέρα ή αερίου εν σχέσει προς το υγρόν είναι μεγαλύτερη από τα ανωτέρω αναφερθέντα ποσοστά και όταν ο διαχωριστής αερίου δεν ικανοποιεί τις προδιαγραφές περί των μεγίστων ανεκτών σφαλμάτων, οι φυσαλίδες  ατμοσφαιρικού αέρα ή αερίου πρέπει να καθίστανται ευκρινώς εμφανείς στον δείκτη αερίου.  1.6.2.2. Όταν η πίεση στην είσοδο της αντλίας, είναι πάντα μεγαλύτερη από την ατμοσφαιρική πίεση, και από την πίεση κεκορεσμένων ατμών του υγρού, ελλείψει ενός διαχωριστή αερίου, είναι αναγκαίο να υπάρχει απαγωγέας αερίου ή ειδικός απαγωγέας αερίου αν  υπάρχει κίνδυνος να σχηματισθούν θύλακες αερίου μεταξύ της αντλίας και του μετρητού κατά τη διάρκεια του χρόνου παύσεως της λειτουργίας ή αν θύλακες αέρος δύνανται να εισχωρήσουν στις σωληνώσεις (όταν π.χ. η δεξαμενή τροφοδοσίας είναι εντελώς άδεια)  κατά τέτοιο τρόπο ώστε να προκαλούν ειδικό σφάλμα μεγαλύτερο από το 1% της ελαχίστης παραδόσεως.  1.6.2.2.1. Ο απαγωγέας αερίου και ο ειδικός απαγωγέας αερίου οι οποίοι προβλέπονται για μεγίστη παροχή που δεν υπερβαίνει τα 100 m3/h είναι δυνατό να αποτελέσουν το αντικείμενο είτε μιάς χωριστής εγκρίσεως προτύπου ΕΟΚ, είτε μιας εγκρίσεως  περιλαμβανομένης στην έγκριση προτύπου ΕΟΚ του συνόλου μετρήσεως του οποίου αποτελούν μέρος, εφόσον το παρόν παράρτημα προβλέπει την έγκριση αυτού του συνόλου.  Εντούτοις, σε ότι αφορά τους απαγωγείς αερίου τους προβλεπομένους για μεγίστη παροχή μεγαλύτερη των 100 m3/h οι εγκρίσεις προτύπου ΕΟΚ δύνανται να παραχωρούνται κατ' αναλογία προς εγκεκριμένο πρότυπο της αυτής κατασκευής και μικροτέρων διαστάσεων.  Οι απαγωγείς αερίου και οι ειδικοί απαγωγείς αερίου οι οποίοι λαμβάνουν μία χωριστή έγκριση προτύπου ΕΟΚ δύνανται να χρησιμοποιούνται στα σύνολα μετρήσεως χωρίς δείκτη αερίου.  1.6.2.2.2. Ο απαγωγέας αερίου ή ο ειδικός απαγωγέας αερίου είναι κατ' αρχήν εγκατεστημένος επί της σωληνώσεως συμπιέσεως της αντλίας. Εντούτοις δύναται επίσης να τοποθετηθεί επί της ιδίας της αντλίας.  Και στις δύο περιπτώσεις είναι κανονικώς τοποθετημένος στο υψηλότερο σημείο της σωληνώσεως, όσο το δυνατό πλησιέστερα και προ του μετρητού. Αν ο απαγωγέας είναι τοποθετημένος σε ένα επίπεδο χαμηλότερο από το μετρητή μία διάταξη εμποδίζουσα την  αντίστροφο ροή, και φέρουσα, εάν είναι αναγκαίο, μία διάταξη περιορισμού της πιέσεως, πρέπει να εμποδίζει την εκκένωση της σωληνώσεως που συνδέει αυτά τα δύο όργανα.  Αν η σωλήνωση τροφοδοσίας του μετρητού περιέχει περισσότερα υψηλά σημεία, είναι πιθανόν να χρειασθούν περισσότεροι απαγωγείς αερίου.  1.6.2.2.3. Τα όρια λειτουργίας ενός απαγωγέως αερίου η ενός ειδικού απαγωγέως αερίου είναι τα ίδια με αυτά που καθορίζονται για τους διαχωριστές αερίου στο σημείο 1.6.2.1.3. και για την ελαχίστη παράδοση για την οποία οι διατάξεις αυτές προβλέπονται.  1.6.2.2.4. Ένας απαγωγέας αερίου ή ένας ειδικός απαγωγέας αερίου πρέπει να εξασφαλίζει, υπό μεγίστη παροχή του συνόλου μετρήσεως, την εκκένωση θύλακος ατμοσφαιρικού αέρα, ή αερίου, όγκου υπό ατμοσφαιρική πίεση τουλάχιστον ίσου με την ελαχίστη παράδοση  χωρίς αυτό να προκαλεί πρόσθετο σφάλμα μεγαλύτερο από 1% της ελαχίστης παραδόσεως. Επιπλέον, ο ειδικός απαγωγέας αερίου έχει την ικανότητα να διαχωρίσει κατά μόνιμο τρόπο όγκο ατμοσφαιρικού αέρα ή αερίου ίσου με το 5% του όγκου του υγρού που παρέχεται  στη μεγίστη παροχή, χωρίς το πρόσθετο σφαλμα που προκύπτει να υπερβαίνει τα όρια που καθορίζονται στο σημείο 1.6.1.  1.6.2.3. Τα σημεία 1.6.2.1 και 6.2.2 δεν αποτελούν εμπόδιο για την ύπαρξη χειροκινήτων ή αυτομάτων διατάξεων απαγωγής στις περιπτώσεις μονίμων εγκαταστάσεων μεγάλων διαστάσεων.  1.6.2.4. Αν η διάταξη τροφοδοσίας είναι κατασκευασμένη κατά τέτοιο τρόπο ώστε, οποιεσδήποτε και αν είναι οι συνθήκες χρήσεως, να μην δύνανται να δημιουργηθούν ή να εισχωρήσουν θύλακες αερίου στη σωλήνωση εκροής στο μετρητή κατά τη διάρκεια της  μετρήσεως, καμία διάταξη απαγωγής αερίων δεν απαιτείται υπό την επιφύλαξη ότι οι θύλακες αερίου που υπάρχει κίνδυνος να δημιουργηθούν κατά τη διάρκεια των περιόδων παύσεως της λειτουργίας δεν οδηγούν σε καμία περίπτωση σε ένα ειδικό σφάλμα μεγαλύτερο  του 1% της ελαχίστης παραδόσεως.  1.6.3. Τροφοδοσία χωρίς αντλία 1.6.3.1. Όταν ένας μετρητής λειτουργεί υπό την επίδραση της βαρύτητος, χωρίς τη βοήθεια αντλίας και αν η πίεση του υγρού σ' όλα τα τμήματα της σωληνώσεως προ και εντός του ιδίου του μετρητού είναι μεγαλύτερη από την πίεση των κεκορεσμένων ατμών και από  την ατμοσφαιρική πίεση δεν είναι αναγκαίο να προβλέπεται διάταξη απαγωγής των αερίων. Εντούτοις πρέπει να εξασφαλίζεται, η κανονική πλήρωση του μετρητού από την στιγμή ενάρξεως της λειτουργίας του.  1.6.3.2. Αν υπάρχει κίνδυνος αυτή η πίεση να είναι μικρότερη από την ατμοσφαιρική πίεση παραμένουσα όμως μεγαλύτερη από την πίεση κεκορεσμένων ατμών, μία κατάλληλη διάταξη πρέπει να εμποδίζει την εισαγωγή ατμοσφαιρικού αέρα εντός του μετρητού.  1.6.3.3. Όταν ένας μετρητής λειτουργεί δια της επενεργείας της πιέσεως ενός αερίου, μία κατάλληλη διάταξη πρέπει να εμποδίζει την είσοδο του αερίου εντός του μετρητού.  1.6.3.4. Σ' όλες τις περιστάσεις η πίεση του υγρού μεταξύ του μετρητού και του σημείου μεταφοράς πρέπει να είναι μεγαλύτερη από την πίεση των κεκορεσμένων ατμών του υγρού.  1.6.4. Εκκένωση των αερίων Οι σωληνώσεις εκκενώσεως των αερίων μιας διατάξεως απαγωγής δεν πρέπει να φέρουν χειροκίνητη δικλείδα χειρισμού, αν η διάταξη διακοπής της δικλείδας επιτρέπει τη διακοπή της λειτουργίας της διατάξεως απαγωγής. Εντούτοις, αν μία τέτοια διάταξη διακοπής  είναι αναγκαία για λόγους ασφαλείας, η διατήρησή της σε ανοικτή θέση πρέπει να διασφαλίζεται με μία διάταξη σφραγίσεως.  1.6.5. Διάταξη εξουδετερώσεως των στροβίλων Αν κανονικά προβλέπεται η πλήρης εκκένωση της δεξαμενής τροφοδοσίας ενός συνόλου μετρήσεως, η οπή εξόδου αυτής της δεξαμενής πρέπει να είναι εφοδιασμένη με μία διάταξη εξουδετερώσεως των στροβίλων εκτός της περιπτώσεως, κατά την οποία η εγκατάσταση  φέρει διαχωριστή αερίου.  1.6.6. Πυκνόρρευστα υγρά Επειδή η αποτελεσματικότητα των διαχωριστών αερίου και των απαγωγέων αερίου μειώνεται όταν το ιξώδες του υγρού αυξάνεται, δεν χρησιμοποιούνται για τα υγρά των οποίων το δυναμικό ιξώδες είναι μεγαλύτερο από 20 mPa.s σε 20oC. Η αντλία πρέπει να είναι  κατασκευασμένη κατά τέτοιο τρόπο ώστε η πίεση εισόδου να είναι πάντα μεγαλύτερη από την ατμοσφαιρική πίεση. Αν υπάρχει κίνδυνος να μην εκπληρώνεται πάντα ο όρος αυτός, πρέπει να προβλέπεται διάταξη για να διακόπτει αυτομάτως την εκροή του υγρού όταν η  πίεση εισόδου καθίσταται μικρότερη από την ατμοσφαιρική πίεση. Ένα μανόμετρο πρέπει να επιτρέπει έλεγχο αυτής της πιέσεως. Οι προϋποθέσεις αυτές δεν απαιτούνται αν μέσω διατάξεων είναι αδύνατη η εισαγωγή ατμοσφαιρικού αέρα από τις ενώσεις των σωληνώσεων  που ευρίσκονται υπό υποπίεση.  Κατά τη διάρκεια των περιόδων παύσεως της λειτουργίας η σωλήνωση πρέπει να είναι πλήρης υγρού μέχρι του σημείου μεταφοράς.  1.7. Δείκτης αερίου 1.7.1. Τα σύνολα μετρήσεως δύνανται να είναι εφοδιασμένα με δείκτες αερίου. Αυτές οι διατάξεις είναι δυνατό να καταστούν υποχρεωτικές στις περιπτώσεις που αναφέρονται στο σημείο 2.  1.7.2. Ο δείκτης αερίου πρέπει να κατασκευάζεται κατά τέτοιο τρόπο ώστε να επιτρέπει ικανοποιητική αναγνώριση της υπάρξεως ατμοσφαιρικού αέρα ή αερίου εντός του υγρού.  1.7.3. Ο δείκτης αερίου πρέπει να είναι τοποθετημένος μετά από το μετρητή.  1.7.4. Στα σύνολα μετρήσεως που λειτουργούν με κενό εύκαμπτο αγωγό, ο δείκτης αερίου δύναται να έχει τη μορφή ενός δείκτη υπερχυλίσεως και να χρησιμεύει συγχρόνως και ως σημείο μεταφοράς.  1.7.5. Ο δείκτης αερίου δύναται να φέρει κοχλία απαγωγής ή οποιαδήποτε άλλη διάταξη απαγωγής όταν ο δείκτης ευρίσκεται σε ένα υψηλό σημείο της σωληνώσεως. Καμία σωλήνωση δεν πρέπει να συνδέεται με τη διάταξη απαγωγής. Επιτρέπεται η ενσωμάτωση στο δείκτη  αερίου των διατάξεων ενδείξεως της ροής του υγρού (παραδείγματος χάριν ελατήρια ή τροχοί με πτερύγια) εφόσον αυτές οι διατάξεις δεν εμποδίζουν την παρατήρηση των θυλάκων αερίου που ενδεχομένως περιέχονται εντός του υγρού.  1.8. Τελεία πλήρωση του συνόλου μετρήσεως 1.8.1. Ο μετρητής και η σωλήνωση που περιλαμβάνεται μεταξύ του μετρητού και του σημείου μεταφοράς πρέπει αυτομάτως να είναι διαρκώς πλήρεις υγρού κατά τη διάρκεια της μετρήσεως και κατά τη διάρκεια των περιόδων παύσεως της λειτουργίας.  Όταν αυτός ο όρος δεν πληρούται, ιδίως στην περίπτωση μονίμων εγκαταστάσεων, η τελεία πλήρωση του συνόλου μετρήσεως μέχρι του σημείου μεταφοράς πρέπει να εξασφαλίζεται δια χειρός και να είναι ελεγχομένη κατά τη διάρκεια της μετρήσεως κατά τις περιόδους  της λειτουργίας. Για να εξασφαλισθεί η τέλεια απαγωγή του ατμοσφαιρικού αέρα και του αερίου από το σύνολο μετρήσεως, οι διατάξεις απαγωγής, ει δυνατόν εφοδιασμένες με μικρούς δείκτες ροής, πρέπει να τοποθετούνται στα κατάλληλα μέρη.  1.8.2. Κατά γενικό κανόνα οι σωληνώσεις που ευρίσκονται μεταξύ του μετρητού και του σημείου διακοπής δεν πρέπει να προκαλούν λόγω διακυμάνσεως της θερμοκρασίας, πρόσθετα σφάλματα μεγαλύτερα από 1% της ελαχίστης παραδόσεως.  Το σημείο 2 καθορίζει σε ορισμένες ειδικές περιπτώσεις, τους τεχνικούς όρους που επιτρέπουν την εκπλήρωση αυτής της προδιαγραφής.  1.8.3. Μία διάταξη διατηρήσεως της πιέσεως πρέπει να είναι, αν είναι αναγκαίο, τοποθετημένη μετά από το μετρητή για να εξασφαλίζεται εντός των διατάξεων απαγωγής και εντός του μετρητού, πίεση πάντα μεγαλύτερη από την ατμοσφαιρική πίεση και από την τάση  κεκορεσμένων ατμών του υγρού.  1.8.4. Τα σύνολα μετρήσεως στα οποία υπάρχει κίνδυνος ροής του υγρού κατά την αντίθετη φορά από την κανονική, όταν η αντλία παύει να λειτουργεί, πρέπει να είναι εφοδιασμένα με μια διάταξη παρεμποδίσεως της αντιστρόφου ροής η οποία πρέπει να φέρει, αν  είναι αναγκαίο, διάταξη περιορισμού της πιέσεως.  1.8.5. Στα σύνολα μετρήσεως με κενό εύκαμπτο αγωγό, οι σωληνώσεις μετά από το μετρητή και αν είναι αναγκαίο, οι σωληνώσεις πριν από το μετρητή πρέπει να ευρίσκονται σε ύψος ώστε όλα τα μέλη του συνόλου μετρήσεως να παραμένουν διαρκώς πλήρη. Η εκκένωση  του ευκάμπτου αγωγού διανομής η προβλεπομένη από το σημείο 1.4.2.1 εξασφαλίζεται με μία βαλβίδα απαγωγής στην ατμόσφαιρα. Σε ορισμένες περιπτώσεις, αυτή η βαλβίδα δύναται να αντικατασταθεί από ειδικές διατάξεις όπως, παραδείγματος χάριν, μια βοηθητική  αντλία ή ένα μηχανισμό εγχύσεως πεπιεσμένου αερίου. Στα σύνολα μετρήσεως τα προβλεπόμενα για ελάχιστες παραδόσεις μικρότερες από 10 m 3, αυτές οι διατάξεις πρέπει να λειτουργούν αυτομάτως.  1.8.6. Στα σύνολα μετρήσεως με πλήρη εύκαμπτο αγωγό το ελεύθερο άκρο του ευκάμπτου αγωγού πρέπει να φέρει μία διάταξη παρεμποδίσεως της εκκενώσεως αγωγού κατά τη διάρκεια των περιόδων παύσεως της λειτουργίας. Αυτή η προδιαγραφή δεν εφαρμόζεται στα  υγροποιημένα αέρια.  Όταν η διάταξη διακοπής της ροής είναι τοποθετημένη μετά από τη διάταξη παρεμποδίσεως, ο όγκος του ενδιαμέσου χώρου πρέπει να είναι όσο το δυνατό μικρότερος και οπωσδήποτε μικρότερος από το μέγιστο ανεκτό σφάλμα για την ελαχίστη παράδοση του συνόλου  μετρήσεως. Για τα σύνολα τα προοριζόμενα για τη μέτρηση πυκνορρεύστων υγρών, το στόμιο του κρουνού διανομής πρέπει να είναι κατασκευασμένο κατά τρόπον ώστε να μη δύναται να συγκρατεί ποσότητα υγρού μεγαλύτερη από 0,4 φορές του μεγίστου ανεκτού σφάλματος  για την ελαχίστη παράδοση του συνόλου μετρήσεως.  1.8.7. Αν ο εύκαμπτος αγωγός αποτελείται από πολλά στοιχεία, αυτά πρέπει να συνδέονται είτε μέσω μιας ειδικής συνδέσεως που να διατηρεί πλήρη τον εύκαμπτο αγωγό, είτε δι' ενός ειδικού συστήματος συνδέσεώς σφραγισμένου ή κατασκευασμένου κατά τέτοιο τρόπο  ώστε πρακτικώς να μην δύνανται τα στοιχεία να διαχωρισθούν χωρίς ειδικό εργαλείο.  1.9. Μεταβολή του εσωτερικού όγκου των πλήρων ευκάμπτων αγωγών Για τους πλήρεις ευκάμπτους αγωγούς συνόλου μετρήσεως με σύστημα τυλίγματος του ευκάμπτου αγωγού, η αύξηση του εσωτερικού όγκου που προκύπτει κατά την μετάβαση του ευκάμπτου αγωγού από την κατάσταση τυλίξεως στην οποία δεν υπόκειται σε πίεση, στην  κατάσταση εκτυλίξεως στην οποία υπόκειται στην πίεση της αντλίας άνευ ροής, δεν δύναται να υπερβαίνει το διπλάσιο του μεγίστου ανεκτού σφάλματος για την ελαχίστη παράδοση.  Αν το σύνολο μετρήσεως δεν φέρει σύστημα τυλίξεως του ευκάμπτου αγωγού, η αύξηση του εσωτερικού όγκου δεν πρέπει να υπερβαίνει το μέγιστο ανεκτό σφάλμα για την ελαχίστη παράδοση.  1.10 Διακλαδώσεις 1.10.1. Στα σύνολα μετρήσεως τα προοριζόμενα για τη διανομή, οι διακλαδώσεις μετά από το μετρητή δεν επιτρέπονται παρά αν είναι κατασκευασμένες κατά τρόπο που να μην επιτρέπει τη διανομή υγρού παρά από ένα και μόνο σημείο διανομής κάθε φορά. Στα σύνολα  μετρήσεως τα προοριζόμενα δια την παραλαβή υγρού, οι διακλαδώσεις προ του μετρητού δεν επιτρέπονται παρά αν είναι κατασκευασμένες κατά τρόπο μη επιτρέποντα την είσοδο υγρού παρά μόνον από μία μόνο σωλήνωση κάθε φορά.  Παρεκκλίσεις δεν δύνανται να επιτραπούν παρά για τα σύνολα παραδόσεως μη δυνάμενα να εξυπηρετήσουν περισσοτέρους παραλήπτες συγχρόνως και για τα σύνολα παραλαβής τα μη δυνάμενα να λειτουργήσουν για περισσοτέρους προμηθευτές συγχρόνως.  1.10.2. Τα σύνολα μετρήσεως που λειτουργούν κατ' επιλογή με κενό ή με πλήρη εύκαμπτο αγωγό και τα οποία είναι εφοδιασμένα με ευκάμπτους σωληνώσεις, πρέπει να φέρουν μία βαλβίδα παρεμποδίσεως αντιστρόφου ροής, ει δυνατόν ενσωματωμένη στη σταθερή σωλήνωση  που οδηγεί στον πλήρη εύκαμπτο αγωγό, αμέσως μετά από το όργανο επιλογής. Επιπλέον, το όργανο επιλογής δεν πρέπει να επιτρέψει σε καμία θέση του, σύνδεση του εύκαμπτου αγωγού του διανομέως που λειτουργεί με κενό εύκαμπτο αγωγό με τη σωλήνωση που  καταλήγει στον πλήρη εύκαμπτο αγωγό.  1.11. Παρακαμπτήριοι αγωγοί Οι συνδέσεις που ενδεχομένως προβλέπονται για την παράκαμψη του μετρητή πρέπει να φράσσονται, με την βοήθεια ωτίδων. Εντούτοις, εάν οι ανάγκες εκμεταλλεύσεως απαιτούν την ύπαρξη ενός παρακαμπτηρίου αγωγού, τούτος πρέπει να φράσσεται είτε με τη βοήθεια  ενός δισκοειδούς διαφράγματος, είτε δια μιας διατάξεως διπλής διακοπής με παρεμβαλλόμενη στρόφιγγα ελέγχου. Το κλείσιμο πρέπει να πιστοποιείται δια σφραγίσεως.  1.12. Δικλείδες, βαλβίδες, όργανα ρυθμίσεως 1.12.1. Αν υπάρχει κίνδυνος οι συνθήκες τροφοδοσίας να υπερφορτώσουν το μετρητή, πρέπει να προβλέπεται διάταξη περιορισμού της παροχής. Αυτή η διάταξη πρέπει να τοποθετείται μετά από τον μετρητή αν προκαλεί απώλεια πιέσεως. Η διάταξη αυτή πρέπει να  μπορεί να σφραγίζεται.  1.12.2. Οι διάφορες θέσεις των οργάνων χειρισμού των πολλαπλών στροφίγγων πρέπει να είναι ευχερώς ορατές και να διασφαλίζονται με εγκοπές, με προεξοχές ή με οποιεσδήποτε άλλες διατάξεις ασφαλείας. Παρεκκλίσεις σ' αυτή την προδιαγραφή είναι δεκτές εφόσον  οι διαδοχικές θέσεις του οργάνου σχηματίζουν μία γωνία τουλάχιστον ίση προς 90 μοίρες.  1.12.3. Οι βαλβίδες συγκρατήσεως και οι διατάξεις διακοπής που δεν χρησιμεύουν για τον καθορισμό της μετρουμένης ποσότητος πρέπει ει δυνατόν, να φέρουν δικλείδες εκτονώσεως για να εξουδετερώνουν τις ασυνήθως υψηλές πιέσεις οι οποίες δύναται να  δημιουργηθούν εντός του συνόλου μετρήσεως.  1.13. Διάταξη των συνόλων μετρήσεως Τα σύνολα μετρήσεως πρέπει να είναι διατεταγμένα κατά τέτοιο τρόπο ώστε η διάταξη ενδείξεως να είναι πλήρως ορατή υπό κανονικές συνθήκες χρήσεως. Η διάταξη ενδείξεως και, αν υπάρχει, ο δείκτης αερίου του διαχωριστού αερίου πρέπει, στο μέτρο του δυνατού,  να είναι ορατοί από το ίδιο μέρος. Οι διατάξεις σφραγίσεως πρέπει να είναι ευχερώς προσιτές, οι πινακίδες στερεωμένες κατά τρόπο σταθερό και οι κανονιστικές εγγραφές ευανάγνωστες και ανεξίτηλες.  1.14. Διατάξεις που επιτρέπουν τον επιτόπιο έλεγχο Η εγκατάσταση πρέπει να επιτρέπει τον έλεγχο όπως αυτός προβλέπεται στο σημείο 3.2. Αν είναι αναγκαίο πρέπει να προβλέπεται σωλήνωση για την επαναφορά του μετρουμένου υγρού εντός της δεξαμενής αποθηκεύσεως. Η εγκατάσταση πρέπει να φέρει, κατά περίπτωση,  σημεία λήψεως της θερμοκρασίας και της πιέσεως, ιδίως όταν η χρησιμοποίηση του συνόλου μετρήσεως ή ο έλεγχος του καθιστούν αναγκαία τη γνώση αυτών των παραγόντων,  1.15. Χαρακτηριστικά συνόλου μετρήσεως Τα χαρακτηριστικά ενός συνόλου μετρήσεως είναι τα ακόλουθα:  - μεγίστη και ελαχίστη παροχή,  - μεγίστη πίεση λειτουργίας,  - ελαχίστη πίεση λειτουργίας, αν είναι αναγκαίο,  - το ή τα προς μέτρηση υγρά και οι οριακές τιμές του κινηματικού ή δυναμικού ιξώδους, όταν η ένδειξη του είδους των υγρών δεν επαρκεί για να χαρακτηρίσει το ιξώδες τους,  - ελαχίστη παράδοση,  - η περιοχή διακυμάνσεως της θερμοκρασίας στην περίπτωση όπου το υγρό δύναται να μετρηθεί σε μία θερμοκρασία μικρότερη των   10o C ή μεγαλύτερη των + 50oC.  1.16. Ενδείξεις Κάθε σύνολο μετρήσεως, στοιχείο ή υπο-σύνολο το οποίο έχει λάβει έγκριση προτύπου πρέπει να φέρει συγκεντρωμένες κατά τρόπο ευανάγνωστο και ανεξίτηλο, είτε επί του πίνακα της διατάξεως ενδείξεως, είτε επί μιας ειδικής πινακίδος σημάνσεως, τις ακόλουθες  ενδείξεις:  α) το σήμα εγκρίσεως προτύπου ΕΟΚ- β) το σήμα αναγνωρίσεως του κατασκευαστού ή την εταιρική του επωνυμία- γ) ενδεχομένως, την επιλεγείσα υπό του κατασκευαστού ονομασία τύπου- δ) τον αριθμό σειράς και το έτος κατασκευής- ε) τα χαρακτηριστικά του συνόλου μετρήσεως όπως αυτά ορίζονται στο σημείο 1.15- στ) κάθε συμπληρωματική ένδειξη καθοριζομένη στο πιστοποιητικό εγκρίσεως προτύπου.  Αν περισσότεροι μετρητές λειτουργούν σε ένα μόνο σύνολο μετρήσεως χρησιμοποιούντες κοινά στοιχεία, οι ενδείξεις που προδιαγράφονται για κάθε μέρος του συνόλου δύναται να συγκεντρώνονται σε μία μόνο πινακίδα. Οι ενδείξεις που αναγράφονται επί του πίνακος  της διατάξεως ενδείξεως του μετρητού που αποτελεί μέρος του συνόλου μετρήσεως δεν πρέπει να έρχονται σε αντίφαση με αυτές οι οποίες αναγράφονται επί της πινακίδος σημάνσεως του συνόλου μετρήσεως.  Όταν ένα σύνολο μετρήσεως δύναται να μεταφερθεί χωρίς να αποσυναρμολογηθεί, οι ενδείξεις που προβλέπονται για κάθε στοιχείο δύνανται ομοίως να συγκεντρωθούν επί μίας μόνο πινακίδος.  1.17. Σφραγίσεις Οι σφραγίσεις είναι κατά προτίμηση μολυβδοσφραγίσεις τιθέμενες δια κτυπήματος. Εντούτοις στις περιπτώσεις ευθραύστων οργάνων ή εφόσον οι σφραγίσεις προστατεύονται επαρκώς κατά παντός κινδύνου τυχαίας θραύσεως, επιτρέπεται να τίθενται με τη βοήθεια  λαβίδος.  Σε όλες τις περιπτώσεις, οι σφραγίσεις πρέπει να είναι ευχερώς προσιτές.  Είναι ανάγκη να προβλεφθούν θέσεις σφραγίσεως εφ' όλων των μερών των συνόλων μετρήσεως που δεν δύνανται να προστατευθούν με άλλο τρόπο κατά των χειρισμών που είναι δυνατόν να επηρεάσουν την ακρίβεια μετρήσεως. Εντούτοις, οι θέσεις σφραγίσεως είναι  δυνατόν να μην προβλέπονται επί των συνδέσεων οι οποίες πραγματοποιούνται κατά τέτοιο τρόπο ώστε η αποσυναρμολόγησή τους να μην δύναται να πραγματοποιηθεί παρά με τη βοήθεια εργαλείου.  Οι θέσεις σφραγίσεως πρέπει να κατασκευάζονται κατά τέτοιο τρόπο ώστε να επιτρέπουν την τοποθέτηση του σήματος του επί μέρους αρχικού ελέγχου ΕΟΚ.  Η πινακίδα σφραγίσεως που προβλέπεται στο σημείο 3.3.2.1 του παραρτήματος II της οδηγίας 71/316/ΕΟΚ, πρέπει να τίθεται επί μιας λαβής του συνόλου μετρήσεως και δύναται να συνδυασθεί με την πινακίδα σημάνσεως του συνόλου μετρήσεως που προβλέπεται το  σημείο 1.16.  Στην περίπτωση ενός συνόλου μετρήσεως χρησιμοποιουμένου για τα υγρά διατροφής, οι σφραγίδες δεν πρέπει να τίθενται κατά τρόπο που να εμποδίζει την αποσυναρμολόγηση κατά τον καθαρισμό.   2. ΕΙΔΙΚΕΣ ΔΙΑΤΑΞΕΙΣ ΓΙΑ ΔΙΑΦΟΡΟΥΣ ΤΥΠΟΥΣ ΣΥΝΟΛΩΝ ΜΕΤΡΗΣΕΩΣ  2.1. Οδικά σύνολα μετρήσεως(2) 2.1.1. Τα οδικά σύνολα μετρήσεως είναι σύνολα μετρήσεως που προορίζονται για τον ανεφοδιασμό σε υγρά καύσιμα των οχημάτων οδικής κυκλοφορίας.  Τα σύνολα μετρήσεως για τον ανεφοδιασμό σε υγρά καύσιμα των πλοίων αναψυχής και των μικρών αεροσκαφών εξομοιούνται προς τα οδικά σύνολα μετρήσεως.  Δύνανται να τροφοδοτούνται μέσω ιδικού τους συστήματος τροφοδοσίας ή να συνδέονται με ένα κεντρικό σύστημα τροφοδοσίας.  Για τα σύνολα αυτά, η σχέση μεταξύ της μεγίστης και της ελαχίστης παροχής πρέπει να είναι τουλάχιστον ίση με 10.  2.1.2. Όταν το σύνολο μετρήσεως φέρει το ιδικό του σύστημα τροφοδοσίας, ένας διαχωριστής αερίου πρέπει ει δυνατόν, να είναι τοποθετημένος αμέσως πριν από την είσοδο του μετρητού.  Αυτός ο διαχωριστής αερίου πρέπει να ανταποκρίνεται είτε στις προδιαγραφές του σημείου 1.6.2.1.4 είτε σ' αυτές του σημείου 1.6.2.1.5(3).  Σ' αυτή την τελευταία περίπτωση η διάταξη απαγωγής, η προβλεπόμενη στο σημείο 1.7.5 επί του δείκτου αερίου δεν επιτρέπεται.  2.1.3. Όταν το σύνολο μετρήσεως προβλέπεται για να συνδεθεί με κεντρικό σύστημα τροφοδοσίας ή δια να τροφοδοτείται εξ αποστάσεως πρέπει να εφαρμόζονται οι γενικοί κανόνες του σημείου 1.6.  2.1.4. Τα οδικά σύνολα μετρήσεως πρέπει να φέρουν διάταξη επιτρέπουσα το μηδενισμό του δείκτου όγκου σύμφωνα με τα σημεία 1.1, 1.2, 1.3 και 1.5 του παραρτήματος της οδηγίας 71/348/ΕΟΚ, καθώς και επίσης και μία διάταξη αθροίσεως όγκου.  Αν αυτές οι αντλίες φέρουν επί πλέον ένα δείκτη τιμής, αυτός πρέπει να είναι εφοδιασμένος με μία διάταξη μηδενισμού.  Οι διατάξεις μηδενισμού του δείκτου τιμής και του δείκτου όγκου πρέπει να πραγματοποιούνται κατά τέτοιο τρόπο ώστε μηδενισμός οιουδήποτε εκ των δύο δεικτών να επιφέρει αυτομάτως το μηδενισμό του άλλου.  Όταν τα οδικά σύνολα μετρήσεως φέρουν το ιδικό τους σύστημα τροφοδοσίας που ρυθμίζεται από ένα ηλεκτρικό κινητήρα, μία διάταξη πρέπει μετά τη στάση του κινητήρα, να εμποδίζει κάθε νέα παράδοση αν προηγουμένως δεν έχει πραγματοποιηθεί ο μηδενισμός.  Σε καμία περίπτωση ο μηδενισμός δεν πρέπει να είναι δυνατός κατά τη διάρκεια μιας παραδόσεως.  2.1.6. Η διάταξη παρεμποδίσεως αντιστρόφου ροής που προβλέπεται στο σημείο 1.8.4 είναι υποχρεωτική. Πρέπει να είναι τοποθετημένη μεταξύ της διατάξεως απαγωγής αερίων και του μετρητού. Εντούτοις, δύναται να είναι τοποθετημένη αμέσως μετά το μετρητή αν η  διάταξη απαγωγής των αερίων είναι τοποθετημένη πάνω από το επίπεδο του μετρητού. Σ' αυτή την περίπτωση, η εν λόγω διάταξη δύναται να συνδυασθεί με τη διάταξη που προβλέπεται στο σημείο 1.8.3. Όταν η διάταξη παρεμποδίσεως της αντιστρόφου ροής είναι  τοποθετημένη μεταξύ της διατάξεως απαγωγής αερίων και του μετρητού, η απώλεια φορτίου που προκαλεί πρέπει να είναι τόσο μικρή ώστε να δύναται να θεωρηθεί ως αμελητέα.  2.1.7. Όταν οδικά σύνολα μετρήσεως λειτουργούν με πλήρη εύκαμπτο αγωγό, οι εύκαμπτοι αγωγοί πρέπει να είναι εξοπλισμένοι με χειροκίνητη διάταξη διακοπής ανταποκρινομένη στις προδιαγραφές του σημείου 1.8.6. Πέραν τούτου είναι δυνατό να προβλέπεται  αυτόματη διάταξη διακοπής.  Επί των συνόλων μετρήσεως που λειτουργούν με πλήρη εύκαμπτο αγωγό, τροφοδοτουμένων αποκλειστικώς με τη βοήθεια μιας χειροκίνητης αντλίας, απαιτείται μόνον η διάταξη που προβλέπεται από το σημείο 1.8.6.  2.1.8. Τα σύνολα μετρήσεως με μεγίστη παροχή ίση ή μικρότερη από 60 λίτρα ανά λεπτό πρέπει να έχουν ελαχίστη παράδοση το πολύ ίση με 5 λίτρα.  2.1.9. Όταν ο μετρητής είναι εξοπλισμένος με εκτυπωτή αποδείξεων, ο μηχανισμός εκτυπώσεως των αποδείξεων πρέπει να είναι συνδεδεμένος με τη διάταξη μηδενισμού, του δείκτου. Ο μηχανισμός αυτός πρέπει να επιτρέπει, μετά την εκτύπωση, τον έλεγχο της  αποδείξεως βάσει της ενδείξεως επί της διατάξεως του μετρητού.  2.1.10. Συμφώνως προς το σημείο 3.2, ο αρχικός έλεγχος των οδικών συνόλων μετρήσεως πραγματοποιείται σε μία ή δύο φάσεις ανάλογα με το αν αυτά τα σύνολα διαθέτουν ιδικό τους σύστημα τροφοδοσίας.  2.2. Σύνολα μετρήσεως τοποθετημένα επί των βυτιοφόρων που προορίζονται για οδικές μεταφορές και παράδοση υγρών με χαμηλό ιξώδες (ιξώδες 20 mPa.s) και τα οποία αποθηκεύονται υπό ατμοσφαιρική πίεση, εξαιρέσει των υγρών διατροφής 2.2.1. Οι διατάξεις του σημείου 2.2. εφαρμόζονται στα σύνολα μετρήσεως τα τοποθετημένα επί των βυτιοφόρων ή επί των κινητών δεξαμενών μεταφοράς.  Τα σύνολα μετρήσεως δύνανται να τοποθετηθούν επί των δεξαμενών που φέρουν ένα ή περισσότερα διαμερίσματα. Καθ' ένα από αυτά τα διαμερίσματα πρέπει να είναι εφοδιασμένο με ιδική του διάταξη διακοπής (χειροκίνητη ή αυτόματη).  2.2.2. Συμφώνως προς τους εθνικούς κανονισμούς χρησιμοποιήσεως κάθε σύνολο μετρήσεως πρέπει να χρησιμοποιείται για ένα καθορισμένο προϊόν ή για κατηγορία προϊόντων για τα οποία ο μετρητής έλαβε την έγκριση προτύπου ΕΟΚ.  Οι σωληνώσεις πρέπει να είναι κατασκευασμένες κατά τρόπον ώστε να αποφεύγονται οι αναμίξεις προϊόντων εντός του συνόλου μετρήσεως.  2.2.3. Όταν οι δεξαμενές είναι τοποθετημένες επί ρυμουλκουμένων ή ημιρυμουλκουμένων οχημάτων τα σύνολα μετρήσεως δύνανται να τοποθετούνται είτε επί του έλκοντος είτε επί του ρυμουλκουμένου ή ημιρυμουλκουμένου οχήματος.  2.2.4. Ένα σύνολο μετρήσεως τοποθετημένο επί ενός βυτιοφόρου δύναται να είναι σύνολο μετρήσεως με κενό εύκαμπτο αγωγό ή με πλήρη εύκαμπτο αγωγό. Δύναται επίσης να φέρει είτε έναν εύκαμπτο αγωγό κενό και έναν εύκαμπτο αγωγό πλήρη, είτε δύο εύκαμπτους  αγωγούς πλήρεις διαφορετικών διαστάσεων ώστε να λειτουργούν εναλλακτικώς.  Η αλλαγή του αγωγού παραδόσεως πρέπει να είναι αδύνατη κατά την διάρκεια της μετρήσεως.  2.2.5. Όταν ο μετρητής είναι εξοπλισμένος με ένα εκτυπωτή αποδείξεων, ο μηχανισμός εκτυπώσεως πρέπει να συνδέεται με τη διάταξη μηδενισμού του δείκτου όγκου.  2.2.6. Ένα σύνολο μετρήσεως τοποθετημένο επί ενός βυτιοφόρου δύναται να έχει κατασκευασθεί κατά τρόπον ώστε να λειτουργεί είτε μόνον δι' αντλίας, είτε μόνον δια της βαρύτητος, είτε κατ' επιλογή δια της βαρύτητος ή δι' αντλίας, είτε δια πιέσεως αερίου.  2.2.6.1. Τα σύνολα μετρήσεως που τροφοδοτούνται μόνο δι' αντλίας δύνανται να λειτουργήσουν με κενό εύκαμπτο αγωγό και με πλήρη εύκαμπτο αγωγό.  2.2.6.1.1. Εάν υπάρχει κίνδυνος μη εκπληρώσεως του προβλεπομένου στο σημείο 1.6.2.4 όρου, μία διάταξη απαγωγής των αερίων πρέπει να προηγείται του μετρητού ως κατωτέρω:  α) κατάλληλος διαχωριστής αερίου. Ο διαχωριστής αερίου πρέπει να ανταποκρίνεται είτε στις προδιαγραφές του σημείου 1.6.2.1.4 είτε σ' αυτές του σημείου 1.6.2.1.5(4)- β) απαγωγέας αερίου- γ) ειδικός απαγωγέας αερίου.  Όταν, στο σύνολο μετρήσεως, η πίεση στην έξοδο του μετρητού ενδέχεται να είναι μικρότερη από την ατμοσφαιρική πίεση, παραμένουσα πάντως μεγαλύτερη από την τάση κεκορεσμένων ατμών του μετρουμένου προϊόντος, αυτές οι διάταξεις πρέπει να είναι συνδεδεμένες  σε ένα αυτόματο σύστημα επιβραδύνσεως και διακοπής της ροής για να αποφευχθεί κάθε εισδοχή ατμοσφαιρικού αέρα εντός του μετρητού.  Όταν δεν υπάρχει κίνδυνος η πίεση στην έξοδο του μετρητού να είναι μικρότερη από την ατμοσφαιρική πίεση (αυτή είναι ιδίως η περίπτωση των συνόλων που λειτουργούν μόνο με πλήρη εύκαμπτο αγωγό) δεν απαιτείται η χρησιμοποιήση αυτομάτων διατάξεων  επιβραδύνσεως και διακοπής της ροής.  2.2.6.1.2. Ο ειδικός απαγωγέας αερίου με αυτόματη διάταξη διακοπής πρέπει να είναι εφοδιασμένος με ένα δείκτη σύμφωνο με το σημείο 1.1.8.  2.2.6.1.3. Τα διαμερίσματα των βυτιοφόρων πρέπει να είναι εφοδιασμένα με διάταξη εξουδετερώσεως των στροβίλων εκτός αν το σύνολο μετρήσεως φέρει ένα διαχωριστή αερίου σύμφωνο με το σημείο 1.6.2.1.4.  2.2.6.2. Τα σύνολα μετρήσεως που λειτουργούν μόνο δια της βαρύτητος οφείλουν να πληρούν τους κατωτέρω όρους:  2.2.6.2.1. Η κατασκευή πρέπει να είναι τέτοια ώστε το σύνολο του ή των διαμερισμάτων να δύναται να μετρηθεί με παροχή μεγαλύτερη ή ίση από την ελαχίστη παροχή του συνόλου μετρήσεως.  2.2.6.2.2. Αν υπάρχει σύνδεση με την αέριο φάση της δεξαμενής, κατάλληλες διατάξεις πρέπει να παρεμποδίζουν την διέλευση αερίου εντός του μετρητού.  2.2.6.2.3. Τα διαμερίσματα της δεξαμενής πρέπει να είναι εξοπλισμένα με μία διάταξη εξουδετερώσεως των στροβίλων.  2.2.6.2.4. Εφαρμόζονται τα σημεία 1.6.3.1, 1.6.3.2 και 1.6.3.4. Μία αντλία λήψεως μετά από το σημείο μεταφοράς δύναται να επιτρέπεται αν πληρούνται οι αμέσως ανωτέρω όροι. Αυτή η αντλία δεν πρέπει να προκαλεί υποπιέσεις εντός του μετρητού.  2.2.6.2.5. Επί ορισμένων συνόλων μετρήσεως, ιδίως αυτών τα οποία είναι εφοδιασμένα με έναν ειδικό απαγωγέα αερίου με αυτόματη διάταξη διακοπής και επί αυτών τα οποία έχουν αμέσως μετά το σημείο μεταφοράς διαρκούς επικοινωνίας, με την ατμόσφαιρα, δεν  είναι απαραίτητο να υπάρχει δείκτης αερίου.  Τουναντίον, επί των συνόλων μετρήσεως τα οποία φέρουν, αμέσως μετά το σημείο μεταφοράς, χειροκίνητη διάταξη επικοινωνίας με την ατμόσφαιρα, ο δείκτης αερίου είναι υποχρεωτικός, εκτός από τα σύνολα όπου η πίεση δεν δύναται να είναι μικρότερη από την  ατμοσφαιρική πίεση.  2.2.6.3. Τα σύνολα μετρήσεως που δύνανται να λειτουργούν κατ' επιλογή δια της βαρύτητος ή δια αντλίας πρέπει να πληρούν τους όρους των σημείων 2.2.6.1 και 2.2.6.2.  2.2.6.4. Τα σύνολα μετρήσεως τα τροφοδοτούμενα δια της επιδράσεως της πιέσεως ενός αερίου δύνανται να λειτουργούν με κενό εύκαμπτο αγωγό ή με πλήρη εύκαμπτο αγωγό. Η σωλήνωση που συνδέει τη διάταξη παρεμποδίσεως της εισόδου αερίου εντός του μετρητού που  προβλέπεται στο σημείο 1.6.3.3 καθώς και ο μετρητής δεν πρέπει να φέρουν ουδεμία στραγγαλιστική διάταξη ή όργανο το οποίο δύναται να προκαλέσει απώλεια φορτίου με συνέπεια να δημιουργηθούν θύλακες αερίου σχηματισμού λόγω της αποδεσμεύσεως του αερίου που  είναι διαλελυμένο εντός του υγρού.  Αυτά τα σύνολα πρέπει να φέρουν ένα μανόμετρο που να δεικνύει την πίεση εντός της δεξαμενής. Η διάταξη ενδείξεως αυτού του μανομέτρου πρέπει να δεικνύει την περιοχή των αποδεκτών πιέσεων.  2.3. Σύνολα μετρήσεως παραλαβής για την εκφόρτωση των δεξαμενοπλοίων, σιδηροδρομικών δεξαμενοχημάτων και βυτιοφόρων 2.3.1. Τα σύνολα μετρήσεως που προορίζονται για τη μέτρηση του όγκου των υγρών κατά τη διάρκεια εκφορτώσεως των δεξαμενοπλοίων, των σιδηροδρομικών δεξαμενοχημάτων και των βυτιοφόρων πρέπει να φέρουν μία ενδιάμεση δεξαμενή εντός της οποίας η στάθμη του  υγρού να προσδιορίζει το σημείο μεταφοράς.  Αυτή η ενδιάμεση δεξαμενή δύναται να διαρρυθμισθεί κατά τρόπον ώστε να εξασφαλίζει την απαγωγή των αερίων.  2.3.1.1. Για τα βυτιοφόρα και τα σιδηροδρομικά δεξαμενοχήματα, η ενδιάμεση δεξαμενή πρέπει να εξασφαλίζει αυτόματη σταθερή στάθμη ορατή ή δυναμένη να προσδιορισθεί κατά την έναρξη και το πέρας της μετρήσεως. Οι αποδεκτές μεταβολές της σταθερής στάθμης  πρέπει να αντιστοιχούν σε ένα όγκο το πολύ ίσο με το μέγιστο ανεκτό σφάλμα επί της ελαχίστης παραλαβής.  2.3.1.2. Για τα δεξαμενόπλοια δεν είναι αναγκαίο να προβλέπεται αυτόματη διατήρηση σταθερής στάθμης. Σ'αυτή την περίπτωση οι μεταβολές του περιεχομένου πρέπει να δύνανται να μετρούνται. Αν η εκφόρτωση του δεξαμενοπλοίου πραγματοποιείται με τη βοήθεια  αντλιών ευρισκομένων στον πυθμένα αυτού του πλοίου είναι δυνατόν να χρησιμοποιηθεί η ενδιάμεση δεξαμενή παρά μόνον κατά την έναρξη και το πέρας της διαδικασίας παραλαβής.  2.3.1.3. Στις δύο περιπτώσεις που προβλέπονται στα σημεία 2.3.1.1 και 2.3.1.2, η διατομή της ενδιαμέσου δεξαμενής πρέπει να είναι τόση ώστε, σε ποσότητα ίση προς το μέγιστο ανεκτό σφάλμα επί της ελαχίστης παραλαβής, να αντιστοιχεί διαφορά στάθμης  τουλάχιστον 2 mm.  2.4. Σύνολα μετρήσεως σταθερά ή τοποθετημένα επί βυτιοφόρων για τη μέτρηση υγροποιημένων αερίων υπό πίεση (εξαιρέσει των κρυογενών υγρών) 2.4.1. Η σύνδεση των συνόλων μετρήσεως με τις δεξαμενές τροφοδοσίας τους πρέπει να πραγματοποιείται κατά τρόπο διαρκή με άκαμπτες σωληνώσεις. Μία δικλείδα παρεμποδίσεως της αντιστρόφου ροής πρέπει να τοποθετείται μεταξύ των δεξαμενών τροφοδοσίας και του  μετρητού.  2.4.2. Μία διάταξη διατηρήσεως της πιέσεως, τοποθετημένη μετά από το μετρητή πρέπει να εξασφαλίζει κατά τη μέτρηση τη διατήρηση του προϊόντος σε υγρά κατάσταση εντός του μετρητού. Η απαιτουμένη πίεση δύναται να διατηρείται ή να προσαρμόζεται στις  συνθήκες μετρήσεως.  2.4.2.1. Όταν η πίεση διατηρείται σταθερή αυτή πρέπει να είναι τουλάχιστον ίση προς την τάση ατμών του προϊόντος υπό θερμοκρασία υπερβαίνουσα κατά 15o C την υψηλότερη δυνατή θερμοκρασία λειτουργίας. Η ρύθμιση της διατάξεως διατηρήσεως της πιέσεως πρέπει  να είναι δυνατόν να σφραγίζεται.  2.4.2.2. Όταν η πίεση προσαρμόζεται στις συνθήκες μετρήσεως, η πίεση αυτή πρέπει να υπερβαίνει τουλάχιστον κατά 100 kPa (1 bar) την τάση ατμών του υγρού κατά τη διάρκεια της μετρήσεως. Αυτή η λειτουργία πρέπει να είναι αυτόματη.  2.4.2.3. Για τα σταθερά σύνολα μετρήσεως βιομηχανικής χρήσεως, η αρμοδία μετρολογική υπηρεσία δύναται να εγκρίνει χειροκίνητες διατάξεις διατηρήσεως της πιέσεως. Σ' αυτή την περίπτωση η πίεση στην έξοδο του μετρητού πρέπει να είναι τουλάχιστον ίση προς  την τάση ατμών του προϊόντος για μια θερμοκρασία υπερβαίνουσα κατά 15o C τη θερμοκρασία του υγρού κατά τη διάρκεια της μετρήσεως. Είναι λοιπόν αναγκαίο να τοποθετείται επί του συνόλου μετρήσεως ένα διάγραμμα δεικνύον την τάση ατμών του μετρουμένου  προϊόντος συναρτήσει της θερμοκρασίας του. Αν προβλέπεται ότι αυτά τα σύνολα μετρήσεως δύνανται να λειτουργούν χωρίς έλεγχο επί μακρές περιόδους η θερμοκρασία και η πίεση πρέπει να εγγράφονται συνεχώς υπό καταγραφικών συσκευών.  2.4.3. Ο μετρητής πρέπει να προηγείται μιας συσκευής απαγωγής αερίων αποτελουμένης είτε από ένα διαχωριστή αερίου είτε από μία δεξαμενή συμπυκνώσεως.  2.4.3.1. Ο διαχωριστής αερίου πρέπει να πληροί τις γενικές προδιαγραφές τις προβλεπόμενες στο σημείο 1 είτε για το υγροποιημένο αέριο είτε για ένα υγρό υψηλοτέρου ιξώδους.  Εντούτοις λόγω των δυσκολιών ελέγχου, είναι δυνατή η έγκριση διαχωριστού αερίου εφόσον ο ωφέλιμος όγκος του είναι τουλάχιστον ίσος με το 1,5% του παρεχομένου όγκου ανά λεπτό υπό την μεγίστη παροχή, στην περίπτωση όπου η σωλήνωση που ενώνει το μετρητή με  τη δεξαμενή τροφοδοσίας έχει μήκος το πολύ ίσο με 25 μέτρα. Όταν το μήκος αυτής της σωληνώσεως υπερβαίνει τα 25 μέτρα, ο ωφέλιμος όγκος του διαχωριστού αερίου πρέπει να είναι τουλάχιστον ίσος με 3% του παρεχομένου όγκου ανά λεπτό υπό μεγίστη παροχή. Δεν είναι αναγκαίο να τοποθετείται δείκτης αερίου ούτε ένας δείκτης ελέγχου ροής στα σύνολα μετρήσεως υγροποιημένων αερίων. Ο αγωγός εκκενώσεως των αερίων δύναται να συνδέεται με το χώρο που περιέχει την αέριο φάση της δεξαμενής τροφοδοσίας, ή με μίαν  αυτόνομη διάταξη διατηρήσεως της πιέσεως ρυθμιζομένη σε μία πίεση μικρότερη κατά 50 έως 100 kPa (0,5 έως 1 bar) από την πίεση εξόδου του μετρητού. Αυτός ο αγωγός δύναται να φέρει μία βαλβίδα διακοπής που δεν πρέπει εντούτοις να δύναται να είναι κλειστή  κατά τη διάρκεια της μετρήσεως.  2.4.3.2. Ο όγκος της δεξαμενής συμπυκνώσεως πρέπει να εξαρτάται από τον όγκο των αγωγών οι οποίοι περιλαμβάνονται μεταξύ της βαλβίδας της δεξαμενής τροφοδοσίας και της βαλβίδας διατηρήσεως της πιέσεως η οποία είναι τοποθετημένη μετά από το μετρητή.  Αυτός ο όγκος είναι τουλάχιστον ίσος με το διπλάσιο της μειώσεως του όγκου του υγρού που παρατηρείται κατά μία πτώση της θερμοκρασίας συμβατικώς καθορισμένη σε 10o C για τους εναέριους αγωγούς και σε 2o C για τους υπογείους ή τους μονωμένους θερμικώς  αγωγούς. Για την εκτίμηση αυτού του όγκου, αντί της ακριβούς τιμής του συντελεστού θερμικής διαστολής, χρησιμοποιούνται οι τιμές 3.10 3 ανά βαθμό Κελσίου για το προπάνιο και το προπυλένιο και 2.10 3 ανά βαθμό Κελσίου για το βουτάνιο και το βουταδιένιο.  Για τα άλλα προϊόντα με υψηλή τάση ατμών, οι λαμβανόμενες τιμές του συντελεστού καθορίζονται από την αρμοδία μετρολογική υπηρεσία. Ο συμπυκνωτής πρέπει να είναι εφοδιασμένος με ένα χειροκίνητο απαγωγέα.  Σε ένα σύνολο μετρήσεως, η δεξαμενή συμπυκνώσεως πρέπει να τοποθετείται στο υψηλότερο σημείο της σωληνώσεως.  Ο όγκος που προκύπτει από τον προηγούμενο υπολογισμό δύναται να κατανεμηθεί σε περισσότερες δεξαμενές συμπυκνώσεως ευρισκόμενες στα υψηλότερα σημεία της σωληνώσεως.  2.4.4. Ένα θερμομετρικό φρέαρ πρέπει να έχει προβλεφθεί αμέσως πλησίον του μετρητού. Το χρησιμοποιούμενο θερμόμετρο πρέπει να έχει μία βαθμίδα κλίμακος το πολύ ίση με 0,5o C, και να έχει ελεγχθεί.  Ένα μανόμετρο πρέπει να έχει εγκατασταθεί μεταξύ του μετρητού και της βαλβίδας διατηρήσεως της πιέσεως.  Επί των συνόλων μετρήσεως των τοποθετημένων επί φορτηγού αυτοκινητήτου, αρκεί να προβλεφθεί μία μανομετρική υποδοχή.  2.4.5. Όταν η μέτρηση πραγματοποιείται δι' ενός συνόλου τοποθετημένου επί βυτιοφόρου, η σύνδεση μεταξύ των αερίων φάσεων της δεξαμενής τροφοδοσίας και της δεξαμενής υποδοχής απαγορεύεται.  2.4.6. Επιτρέπεται η ενσωμάτωση εντός του συνόλου μετρήσεως των δικλείδων ασφαλείας των προβλεπομένων για την πρόληψη των ασυνήθως υψηλών πιέσεων. Αν αυτές είναι τοποθετημένες μετά από το μετρητή πρέπει να καταλήγουν στον ελεύθερο ατμοσφαιρικό αέρα ή να  είναι συνδεδεμένες με τη δεξαμενή παραλαβής.  Σε καμία περίπτωση, οι δικλείδες ασφαλείας οι τοποθετημένες πριν από το μετρητή δεν πρέπει να είναι συνδεδεμένες με τις δικλείδες τις τοποθετημένες μετά το μετρητή μέσω παρακαμπτηρίου σωληνώσεως.  2.4.7. Όταν οι συνθήκες εκμεταλλεύσεως απαιτούν τη χρήση ευκάμπτων αγωγών δυναμένων να αποσυναρμολογηθούν, αυτοί οι εύκαμπτοι σωλήνες πρέπει να παραμένουν πλήρεις, αν ο όγκος τους είναι μεγαλύτερος από το μέγιστο ανεκτό σφάλμα επί της ελαχίστης  παραδόσεως.  Οι δυνάμενοι να αποσυναρμολογηθούν πλήρεις εύκαμπτοι αγωγοί πρέπει να είναι εφοδιασμένοι με ειδικές συναρμογές για πλήρεις εύκαμπτους αγωγούς ονομαζόμενες συζεύξεις. Χειροκίνητες διατάξεις απαγωγής, πρέπει ει δυνατόν, να προβλέπονται στα άκρα αυτών των  ευκάμπτων αγωγών.  2.4.8. Η στρόφιγγα ελέγχου της συσκευής διπλής διακοπής που προβλέπεται στο σημείο 1.1 για παρακαμπτήριο σωλήνωση πρέπει να δύναται να διατηρείται κλειστή για λόγους ασφαλείας. Σ' αυτήν την περίπτωση, ένα μανόμετρο τοποθετημένο μεταξύ των δύο διατάξεων  διακοπής ή κάθε άλλο ισοδύναμο σύστημα πρέπει να επιτρέπει τον έλεγχο της στεγανότητος.  2.5. Σύνολα μετρήσεως για το γάλα 2.5.1. Οι προδιαγραφές του σημείου 2.5 εφαρμόζονται στα μεταφερόμενα σύνολα μετρήσεως τα χρησιμοποιούμενα για την παραλαβή του γάλακτος από βυτιοφόρα συγκεντρώσεως, στα σταθερά σύνολα μετρήσεως τα χρησιμοποιούμενα για την παραλαβή και στα σταθερά ή  μεταφερόμενα σύνολα μετρήσεως τα χρησιμοποιούμενα για την παράδοση του γάλακτος.  2.5.2. Στις εγκαταστάσεις παραλαβής, το σημείο μεταφοράς υλοποιείται δια σταθερής στάθμης εντός δεξαμενής ευρισκομένης πριν από το μετρητή. Η σταθερή στάθμη πρέπει να δύναται να εντοπίζεται πριν και μετά από κάθε μέτρηση και πρέπει να αποκαθίσταται κατά  τρόπο αυτόματο.  2.5.2.1. Όταν ο μετρητής τροφοδοτείται με τη βοήθεια αντλίας, η δεξαμενή σταθερής στάθμης δύναται να τοποθετείται είτε πριν από την αντλία είτε μεταξύ της αντλίας και του μετρητού.  2.5.2.1.1. Στην πρώτη περίπτωση, αυτή η δεξαμενή δύναται να τροφοδοτείται δια της βαρύτητας, δι' υπερχειλίσεως δοχείων, με τη βοήθεια μίας βοηθητικής αντλίας ή με τη βοήθεια ενός συστήματος υποπιέσεως.  Αν το γάλα εισάγεται εντός της δεξαμενής με τη βοήθεια μίας αντλίας ή με τη βοήθεια ενός συστήματος υποπιέσεως, είναι αναγκαία μία διάταξη απαγωγής αερίων. Αυτή η διάταξη δύναται να συνδυάζεται με τη δεξαμενή σταθερής στάθμης.  2.5.2.1.2. Στη δεύτερη περίπτωση, η δεξαμενή σταθερής στάθμης πρέπει να εξασφαλίζει τη λειτουργία απαγωγής των αερίων.  2.5.2.2. Κατά παρέκκλιση του σημείου 1.8.3, ο μετρητής δύναται να τροφοδοτείται δι' ενός συστήματος υποπιέσεως. Σ' αυτήν την περίπτωση, λόγω του ότι η πίεση στο εσωτερικό της σωληνώσεως που συνδέει τη δεξαμενή σταθερής στάθμης με το μετρητή είναι  χαμηλότερη από την ατμοσφαιρική πίεση, η στεγανότητα των συναρμογών αυτής της συνδέσεως πρέπει να διασφαλίζεται ιδιαιτέρως. Η στεγανότητα πρέπει να είναι δυνατόν να ελέγχεται.  2.5.2.3. Σ' όλες τις περιπτώσεις παραλαβής, οι σωληνώσεις, οι ευρισκόμενες πριν από τη σταθερή στάθμη, πρέπει να εκκενώνονται αυτομάτως και ολικώς υπό τις συνήθεις συνθήκες χρήσεως.  2.5.2.4. Ο έλεγχος της σταθερής στάθμης πραγματοποιείται δι' ενός δείκτη ροής ή ενός δείκτου στάθμης. Η στάθμη θεωρείται ως σταθερή όταν ευρίσκεται εντός περιοχής, καθοριζομένης από δύο γραμμές, που αντιστοιχούν σε διαφορά όγκου, το πολύ ίση με το  διπλάσιο του μεγίστου ανεκτού σφάλματος επί της ελαχίστης παραδόσεως. Η απόσταση μεταξύ των δύο γραμμών πρέπει να είναι τουλάχιστον 15 mm.  2.5.2.5. Αν, προκειμένου να εκπληρωθεί ο όρος του σημείου 2.5.2.4, έχουν ενσωματωθεί διατάξεις επιβραδύνσεως στο σύνολο μετρήσεως, η παροχή κατά την περίοδο της επιβραδύνσεως πρέπει να παραμένει τουλάχιστον ίση με την ελαχίστη παροχή του μετρητού.  2.5.2.6. Στις εγκαταστάσεις παραλαβής, αν το μετρούμενο υγρό οδηγείται σε μία στάθμη κατώτερη από αυτή του μετρητού, μία διάταξη πρέπει να εξασφαλίζει αυτομάτως κατά την έξοδο από το μετρητή πίεση ανώτερη από την ατμοσφαιρική πίεση.  2.5.3. Τα χρησιμοποιούμενα σύνολα μετρήσεως για την παράδοση του γάλακτος πρέπει να ανταποκρίνονται στις προδιαγραφές του σημείου 1.  2.5.4. Κατά παρέκκλιση των γενικών διατάξεων του σημείου 1 περί της εκκενώσεως του ατμοσφαιρικού αέρα ή των αερίων, οι διατάξεις απαγωγής αερίων πρέπει να πληρούν τις προδιαγραφές του σημείου 1.6.1 μόνο υπό συνθήκες λειτουργίας, δηλαδή με είσοδο αέρος  κατά την έναρξη και το πέρας κάθε μετρήσεως.  Για τις εγκαταστάσεις παραλαβής, ο χρήστης πρέπει να έχει τη δυνατότητα να διαπιστώνει τη στεγανότητα των συναρμογών, κατά τρόπο ώστε να είναι αδύνατη η είσοδος αέρος πριν από το μετρητή κατά τη διάρκεια της μετρήσεως. Για τις εγκαταστάσεις παραδόσεως,  η συναρμολόγηση πρέπει να πραγματοποιείται κατά τρόπο ώστε η πίεση υγρού να είναι πάντα θετική στις συναρμογές που ευρίσκονται μετά από το θάλαμο τροφοδοσίας.   3. ΕΓΚΡΙΣΗ ΠΡΟΤΥΠΟΥ ΕΟΚ ΚΑΙ ΑΡΧΙΚΟΣ ΕΛΕΓΧΟΣ ΕΟΚ  3.1. Εγκριση προτύπου ΕΟΚ 3.1.1. Τα ακόλουθα σύνολα αποτελούν το αντικείμενο εγκρίσεως προτύπου ΕΟΚ:  - οδικά σύνολα μετρήσεως προβλεπόμενα από το σημείο 2.1. Όταν αυτά τα σύνολα συνδέονται με κεντρικό σύστημα τροφοδοσίας, το πιστοποιητικό εγκρίσεως του προτύπου συμπληρώνεται με ένα ή περισσότερα σχέδια που καθορίζουν τους όρους τοποθετήσεως στον τόπο  εγκατάστασεως,  - σύνολα μετρήσεως τοποθετημένα επί των βυτιοφόρων προοριζομένων για οδικές μεταφορές και για την παράδοση υγρών με χαμηλό ιξώδες (ιξώδες 20 mPa.s) αποθηκευμένων υπό ατμοσφαιρική πίεση (εξαιρέσει των υγρών διατροφής), που αναφέρονται στο σημείο 2.2,  - σύνολα μετρήσεως υγροποιημένων αερίων υπό πίεση τοποθετημένα επί βυτιοφόρων προβλεπομένων στο σημείο 2.4,  - σύνολα μετρήσεως χρησιμοποιούμενα για την παραλαβή γάλακτος αναφερόμενα στο σημείο 2.5.  3.1.2. Δοκιμές 3.1.2.1. Κατά την εκτέλεση των δοκιμών, τα πρότυπα λειτουργίας και η χρησιμοποίησή τους πρέπει να καθορίζονται κατά τρόπο ώστε η αβεβαιότητα της μεθόδου βαθμολογήσεως να μην υπερβαίνει το 1/5 του μεγίστου ανεκτού σφάλματος για το ελεγχόμενο σύνολο  μετρήσεως.  3.1.2.2. Δοκιμή του μετρητή Πρέπει να προσδιορίζεται κατά πρώτο λόγο η καμπύλη των σφαλμάτων συναρτήσει της παροχής και βάσει ενός επαρκούς αριθμού σημείων μετρήσεως μεταξύ της ελαχίστης αι της μεγίστης παροχής. Πρέπει να ελέγχεται κυρίως το εύρος της περιοχής των σφαλμάτων του  μετρητή σ' αυτήν τη ζώνη. Η θέση της καμπύλης σφάλματος εν σχέσει προς το μηδενικό άξονα έχει μικρή σημασία. Δύναται επίσης να είναι αναγκαίο να γίνουν δοκιμές εκτός των αποδεκτών ορίων παροχής.  Δοκιμές πρέπει να πραγματοποιούνται στο μέτρο του δυνατού, υπό τις οριακές συνθήκες λειτουργίας, ήτοι για τα όρια της προβλεπομένης θερμοκρασίας και του ιξώδους και για την ελαχίστη παράδοση.  Εκτός της περιπτώσεως των δοκιμών επί της ελαχίστης παραδόσεως, ο όγκος δοκιμής πρέπει να επιλέγεται αρκετά μεγάλος, ώστε η τιμή της βαθμίδος της ενδεικτικής διατάξεως να μην είναι ποτέ μεγαλύτερη από το ένα τρίτον του μεγίστου ανεκτού σφάλματος.  Όταν μία έγκριση προτύπου ΕΟΚ έχει ήδη παραχωρηθεί για το μετρητή και τις ενδεχόμενες συμπληρωματικές διατάξεις, πρέπει να ελέγχεται αν τα χαρακτηριστικά του μετρητή και αυτά του συνόλου μετρήσεως είναι επαρκώς σύμφωνα. Εν καταφατική περιπτώσει, ο  μετρητής δεν πρέπει πλέον να υποβληθεί σε περαιτέρω δοκιμή. Πρέπει εντούτοις να προσδιορισθεί η ελαχίστη παράδοση του συνόλου μετρήσεως, σύμφωνα προς το σημείον 4.2 του κεφαλαίου I του παραρτήματος της οδηγίας 71/319/ΕΟΚ.  Όταν να χαρακτηριστικά του μετρητή και αυτά του συνόλου μετρήσεως δεν συμφωνούν ή όταν δεν έχει παραχωρηθεί έγκριση προτύπου ΕΟΚ για το μετρητή (και τις ενδεχόμενες συμπληρωματικές διατάξεις), το σύνολο μετρήσεως πρέπει εν τω συνόλω του, να υποβληθεί  στις δοκιμές που προβλέπονται από την παρούσα οδηγία και από τις οδηγίες 71/319/ΕΟΚ και 71/348/ΕΟΚ.  3.1.2.3. Δοκιμές που αφορούν την εκκένωση ατμοσφαιρικού αέρος ή αερίου Εκ των δοκιμών πρέπει να προκύπτει ότι οι διατάξεις απαγωγής ατμοσφαιρικού αέρος ή αερίου πληρούν τις προδιαγραφές των σημείων 1.6.2.1.4, 1.6.2.1.5 και 1.6.2.2.4.  Για τους διαχωριστές αερίου και τους ειδικούς απαγωγείς αερίου πρέπει να ελέγχεται η συνεχής εκκένωση δια συγκρίσεως των αποτελεσμάτων μετρήσεως ενός καταλλήλου ογκομετρικού μετρητού, τοποθετημένου μετά τον διαχωριστή (ειδικό απαγωγέα) μετά ή χωρίς  προσθήκη ατμοσφαιρικού αέρος ή αερίου. Για τους ειδικούς απαγωγείς πρέπει να πραγματοποιηθούν επίσης δοκιμές ολικής εκκενώσεως της δεξαμενής. Αν αυτό είναι δυνατόν, οι δοκιμές πρέπει να πραγματοποιούνται με το πλέον δυσμενές υγρό. Σε περίπτωση δοκιμής επί προπλάσματος (μακέτας) ή προτύπων σε  κλίμακα διάφορη της πραγματικής διατάξεως πρέπει να ληφθούν υπόψη νόμοι ομοιότητος, αφορώντες το ιξώδες (Reynolds), τη βαρύτητα (Froude) και την επιφανειακή τάση (Weber.). Κατά γενικό κανόνα τέτοιες δοκιμές προτύπου δεν πραγματοποιούνται παρά μόνον αν  υπάρχει λόγος.  3.1.2.4. Δοκιμές που αφορούν τα ειδικά σύνολα μετρήσεως.  3.1.2.4.1. Οδικά σύνολα μετρήσεως.  Οι δοκιμές πρέπει να συμπεριλαμβάνουν:  α) τον έλεγχο του μετρητή και των συμπληρωματικών διατάξεων καθώς και τον προσδιορισμό της επιδράσεως αυτών (δείκτης τιμής, εκτυπωτής, διάταξη προκαθορισμού της παραδόσεως κλπ.) β) τον έλεγχο της διατάξεως απαγωγής αερίων- γ) τον έλεγχο της σταθερότητος του όγκου του ευκάμπτου αγωγού- δ) έναν ειδικό έλεγχο για τον προσδιορισμό της κανονικότητος της λειτουργίας του δείκτου τιμών (μια μη κανονική λειτουργία δύναται να προκληθεί ιδίως όσον αφορά στο πρώτο στοιχείο του δείκτου τιμών, λόγω της αποτόμου αποφράξεως της δικλείδας παραδόσεως.   3.1.2.4.2. Σύνολα μετρήσεως υγροποιημένων αερίων.  Η εξέταση πρέπει να περιλαμβάνει:  α) τον έλεγχο επί σχεδιαγραμμάτος των διαχωριστών αερίου σε ότι αφορά την αποτελεσματικότητα και τη συναρμολόγηση- β) μία δοκιμή λειτουργίας της διατάξεως απαγωγής αερίωυ (ρυθμιστού της στάθμης) ενσωματωμένης ενδεχομένως στο διαχωριστή αερίου.  Η διάταξη διατηρήσεως της πιέσεως πρέπει επίσης να ελέγχεται επί σχεδιαγράμματος. Μία δοκιμή προτύπου δύναται ενδεχομένως να απαιτηθεί σε ιδιαίτερες περιπτώσεις από την αρχή που διεξάγει τον έλεγχο.  3.2. Αρχικός έλεγχος ΕΟΚ 3.2.1. Γενικότητες 3.2.1.1. Ο αρχικός έλεγχος ΕΟΚ ενός συνόλου μετρήσεως πραγματοποιείται σε μία ή δύο φάσεις.  3.2.1.1.1. Πραγματοποιείται σε μία μόνο φάση όταν το σύνολο είναι εξολοκλήρου κατασκευασμένο από τον ίδιο κατασκευαστή και όταν αυτό ελέγχεται υπό τις συνθήκες τις προβλεπόμενες για την εκμετάλλευσή του.  3.2.1.1.2. Πραγματοποιείται σε δύο φάσεις στις άλλες περιπτώσεις.  Η πρώτη φάση αφορά στον μετρητή μόνον ή εφοδιασμένο με συμπληρωματικές διατάξεις οι οποίες πρέπει να είναι συνδεδεμένες με αυτόν, και οι οποίες ενδεχομένως αποτελούν ένα υποσύνολο.  Οι έλεγχοι της πρώτης φάσεως δύνανται να πραγματοποιούνται επί ενός βάθρου δοκιμής (ενδεχομένως στο εργοστάσιο του κατασκευαστού) ή επί του εγκατεστημένου συνόλου μετρήσεως. Με αυτή την ευκαιρία, ο μετρολογικός έλεγχος δύναται να πραγματοποιείται με  διαφορετικά υγρά από εκείνα τα οποία προορίζεται να μετρήσει το εν λόγω σύνολο.  Η δεύτερη φάση επιτελείται επί του συνόλου μετρήσεως σε κατάσταση πραγματικής λειτουργίας. Πραγματοποιείται στον τόπο εγκαταστάσεως υπό συνθήκες εκμεταλλεύσεως.  Εντούτοις, η δεύτερη φάση δύναται να πραγματοποιείται σε τόπο επιλεγόμενο από την ενδιαφερομένη μετρολογική υπηρεσία όταν το σύνολο μετρήσεως δύναται να μεταφέρεται άνευ αποσυναρμολογήσεως και όταν οι δοκιμές δύνανται να πραγματοποιούνται υπό τις  συνθήκες εκμεταλλεύσεως που προβλέπονται για το σύνολο μετρήσεως.  3.2.2. Δοκιμές 3.2.2.1. Όταν ο αρχικός έλεγχος ΕΟΚ πραγματοποιείται σε μία μόνο φάση, πρέπει να διεξάγονται όλες οι δοκιμές που αναφέρονται στο σημείο 3.2.2.2.  3.2.2.2. Όταν οι δοκιμές πραγματοποιούνται σε δύο φάσεις:  Η πρώτη φάση περιλαμβάνει:  - εξέταση της πιστότητος του μετρητή, συμπεριλαμβανομένων των προβλεπομένων βοηθητικών διατάξεων (πιστότητος προς τα αντίστοιχα πρότυπα),  - μετρολογική εξέταση του μετρητή, συμπεριλαμβανομένων των συνδεδεμένων συμπληρωματικών διατάξεων.  Η δεύτερη φάση περιλαμβάνει:  - εξέταση της πιστότητος του συνόλου μετρήσεως, συμπεριλαμβανομένου του μετρητή και των συμπληρωματικών διατάξεων,  - μετρολογική εξέταση του μετρητή και των συμπληρωματικών διατάξεων στο σύνολο μετρήσεως,  - δοκιμή λειτουργίας της διατάξεως απαγωγής αερίων, αν υπάρχει χωρίς να είναι αναγκαίο να ελεγχθεί ότι τηρούνται τα μέγιστα όρια σφάλματος αυτής της διατάξεως και τα οποία προβλέπονται στο σημείο 1.6,  - επιθεώρηση της ρυθμίσεως των προδιαγεγραμμένων διατάξεων για τη διατήρηση της πιέσεως,  - έλεγχο των μεταβολών του εσωτερικού όγκου των ευκάμπτων αγωγών στα σύνολα που λειτουργούν με πλήρη εύκαμπτο αγωγό,  - προσδιορισμό της ποσότητος του υγρού που παραμένει στα σύνολα που λειτουργούν με κενό εύκαμπτο αγωγό.    (1) Η εμπειρία δεικνύει ότι η απαίτηση που αναφέρεται στις περιπτώσεις α) και β) τηρείται γενικώς για ένα διαχωριστή ορθά κατασκευασμένο εάν ο ωφέλιμος όγκος του είναι τουλάχιστον ίσος με 8% του παρεχομένου όγκου ανά λεπτό υπό την μεγίστη  παροχή που αναγράφεται επί της πινακίδος του συνόλου μετρήσεως.  (2) Συμπληρωματικές διατάξεις θα προστεθούν μεταγενεστέρως επί των συνόλων μετρήσεων τα οποία φέρουν:  - μετρητές αναμίκτες καυσίμου,  - μετρητές αναμίκτες καυσίμου και λιπαντικού,  - δείκτες και συμπληρωματικές συσκευές ή ηλεκτρικές ή ηλεκτρονικές,  - συστήματα αυτοεξυπηρετήσεως,  - σύνολα μετρήσεως προοριζόμενα για τον ανεφοδιασμό σε υγροποιημένο αέριο.  (3) Εάν ο διαχωριστής ανταποκρίνεται στις προδιαγραφές του σημείου 1.6.2.1.5 η πείρα δεικνύει ότι η προδιαγραφή πληρούται γενικώς αν ο ωφέλιμος όγκος του διαχωριστή διαχωριστού τουλάχιστον ίσος με το 5% του όγκου που παρέχεται ανά λεπτό υπό την μεγίστη  παροχή που αναγράφεται επί της πινακίδος του μετρητού.  (4) Αν ο διαχωριστής είναι σύμφωνος με το σημείο 1.6.2.1.5 η πείρα δεικνύει ότι η προδιαγραφή γενικώς εκπληρούται αν ο ωφέλιμος όγκος του διαχωριστού αερίου είναι τουλάχιστον ίσος με 5% του όγκου του παρεχομένου σε ένα λεπτό υπό την μεγίστη παροχή του  συνόλου μετρήσεως.


Avis juridique important

|

32002L0042

Οδηγία 2002/42/ΕΚ της Επιτροπής, της 17ης Μαΐου 2002, για την τροποποίηση των παραρτημάτων των οδηγιών του Συμβουλίου 86/362/ΕΟΚ, 86/363/ΕΟΚ και 90/642/ΕΟΚ όσον αφορά τον καθορισμό των ανωτάτων ορίων για τα υπολείμματα φυτοφαρμάκων (bentazone και pyridate) πάνω και μέσα στα σιτηρά, στα τρόφιμα ζωικής προέλευσης και σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 134 της 22/05/2002 σ. 0029 - 0036

Οδηγία 2002/42/ΕΚ της Επιτροπήςτης 17ης Μαΐου 2002για την τροποποίηση των παραρτημάτων των οδηγιών του Συμβουλίου 86/362/ΕΟΚ, 86/363/ΕΟΚ και 90/642/ΕΟΚ όσον αφορά τον καθορισμό των ανωτάτων ορίων για τα υπολείμματα φυτοφαρμάκων (bentazone και pyridate) πάνω και μέσα στα σιτηρά, στα τρόφιμα ζωικής προέλευσης και σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 86/362/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανωτάτων περιεκτικοτήτων για τα υπολείμματα φυτοφαρμάκων μέσα και πάνω στα σιτηρά(1), όπως τροποποιήθηκε τελευταία από την οδηγία 2002/23/ΕΚ της Επιτροπής(2), και ιδίως το άρθρο 10,την οδηγία 86/363/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανωτάτων περιεκτικοτήτων για τα υπολείμματα φυτοφαρμάκων πάνω και μέσα στα τρόφιμα ζωικής προέλευσης(3), όπως τροποποιήθηκε τελευταία από την οδηγία 2002/23/ΕΚ, και ιδίως το άρθρο 10,την οδηγία 90/642/ΕΟΚ του Συμβουλίου, της 27ης Νοεμβρίου 1990, για τον καθορισμό των ανωτάτων περιεκτικοτήτων για τα υπολείμματα φυτοφαρμάκων πάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών(4), όπως τροποποιήθηκε τελευταία από την οδηγία 2002/23/ΕΚ, και ιδίως το άρθρο 7,την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση φυτοπροστατευτικών προϊόντων στην αγορά(5), όπως τροποποιήθηκε τελευταία από την οδηγία 2002/37/ΕΚ της Επιτροπής(6), και ιδίως το άρθρο 4 παράγραφος 1 στοιχείο στ),Εκτιμώντας τα ακόλουθα:(1) Οι υφιστάμενες δραστικές ουσίες bentazone και pyridate περιελήφθησαν στο παράρτημα I της οδηγίας 91/414/ΕΟΚ με τις οδηγίες της Επιτροπής 2000/68/ΕΚ(7)και 2001/21/ΕΚ(8), προς χρήση ως ζιζανιοκτόνο στα σιτηρά, τα λαχανικά και τις χορτονομές.(2) Η προσθήκη των οικείων δραστικών ουσιών στο παράρτημα I της οδηγίας 91/414/ΕΟΚ πραγματοποιήθηκε με βάση την εκτίμηση των υποβληθέντων στοιχείων σχετικά με τις προταθείσες χρήσεις. Τα στοιχεία που αφορούν τις χρήσεις αυτές υποβλήθηκαν από ορισμένα κράτη μέλη σύμφωνα με το άρθρο 4 παράγραφος 1 στοιχείο στ) της οδηγίας 91/414/ΕΟΚ. Τα διαθέσιμα στοιχεία έχουν ανασκοπηθεί και επαρκούν για τον καθορισμό ορισμένων ανωτάτων ορίων υπολειμμάτων (ΑΟΥ).(3) Σε περίπτωση που δεν υπάρχουν κοινοτικά ανώτατα όρια για τα υπολείμματα (ΑΟΥ) ή προσωρινά ΑΟΥ, τα κράτη μέλη καθορίζουν προσωρινά εθνικά ΑΟΥ σύμφωνα με το άρθρο 4 παράγραφος 1 στοιχείο στ) της οδηγίας 91/414/ΕΟΚ, πριν να χορηγηθεί η άδεια στα φυτοπροστατευτικά προϊόντα που περιέχουν τις εν λόγω δραστικές ουσίες.(4) Ως προς την προσθήκη των οικείων δραστικών ουσιών στο παράρτημα Ι της οδηγίας 91/414/ΕΟΚ, οι σχετικές τεχνικές και επιστημονικές αξιολογήσεις έλαβαν τη μορφή εκθέσεων ανασκόπησης της Επιτροπής. Οι εκθέσεις οριστικοποιήθηκαν στις 13 Ιουλίου 2000 στην περίπτωση της bentazone και στις 12 Δεκεμβρίου 2000 για την pyridate. Στις εκθέσεις καθορίζεται η αποδεκτή ημερήσια δόση (ΑΗΔ) για την bentazone σε 0,1 mg/kg βάρους σώματος/ημέρα και για την pyridate σε 0,036 mg/kg βάρους σώματος/ημέρα. Η έκθεση των καταναλωτών, καθόλη τη διάρκεια της ζωής τους, σε τρόφιμα για τα οποία έχουν χρησιμοποιηθεί οι οικείες δραστικές ουσίες έχει εκτιμηθεί και αξιολογηθεί σύμφωνα με τις κοινοτικές διαδικασίες. Έχουν επίσης συνεκτιμηθεί οι κατευθυντήριες οδηγίες που δημοσιεύθηκαν από την Παγκόσμια Οργάνωση Υγείας(9) και η γνώμη της επιστημονικής επιτροπής φυτών(10) περί της μεθοδολογίας που χρησιμοποιήθηκε. Από αυτά συνάγεται ότι τα προτεινόμενα ΑΟΥ δεν θα οδηγήσουν σε υπέρβαση των ανωτέρω ΑΗΔ.(5) Δεν επισημάνθηκαν οξείες τοξικές επιδράσεις που να απαιτούν τη θέσπιση μιας δόσης αναφοράς οξείας επίδρασης κατά την αξιολόγηση και τη συζήτηση που προηγήθηκε της προσθήκης της pyridate στο παράρτημα I της οδηγίας 91/414/ΕΟΚ. Η δόση αναφοράς οξείας επίδρασης για την bentazone ορίστηκε σε 0,25 mg/kg βάρους σώματος/ημέρα. Σύμφωνα με την αξιολόγηση για την έκθεση στη δραστική ουσία, τα προτεινόμενα ΑΟΥ δεν θα οδηγήσουν σε μη αποδεκτή οξεία έκθεση των καταναλωτών.(6) Για να εξασφαλιστεί η ενδεδειγμένη προστασία των καταναλωτών από την έκθεση σε υπολείμματα πάνω και μέσα σε προϊόντα για τα οποία δεν έχει χορηγηθεί έγκριση, είναι σκόπιμο να καθοριστούν προσωρινά ΑΟΥ στο χαμηλότερο όριο ανίχνευσης για όλα τα τέτοιου είδους προϊόντα που καλύπτονται από τις οδηγίες 86/362/ΕΟΚ, 86/363/ΕΟΚ και 90/642/ΕΟΚ.(7) Ο καθορισμός, σε κοινοτική κλίμακα, των εν λόγω προσωρινών ΑΟΥ δεν εμποδίζει τα κράτη μέλη να καθορίσουν προσωρινά ΑΟΥ για τις bentazone και pyridate σύμφωνα με το άρθρο 4 παράγραφος 1 στοιχείο στ) της οδηγίας 91/414/ΕΟΚ και το παράρτημα VΙ της οδηγίας αυτής. Θεωρείται επαρκής τετραετής περίοδος για να επιτρέψει περαιτέρω χρήσεις των οικείων δραστικών ουσιών. Έπειτα τα προσωρινά ΑΟΥ θα πρέπει να καταστούν οριστικά.(8) Ως εκ τούτου, θα πρέπει να τροποποιηθούν ανάλογα οι οδηγίες 86/362/ΕΟΚ, 86/363/ΕΟΚ και 90/642/ΕΟΚ.(9) Η Επιτροπή κοινοποίησε την παρούσα οδηγία υπό μορφή σχεδίου στον Παγκόσμιο Οργανισμό Εμπορίου, ο οποίος δεν διατύπωσε παρατηρήσεις. Με βάση τα υποβληθέντα αποδεκτά στοιχεία, η Επιτροπή θα εξετάσει τη δυνατότητα καθορισμού των ανοχών κατά τις εισαγωγές όσον αφορά τα ΑΟΥ για ειδικούς συνδυασμούς φυτοφαρμάκων/καλλιεργειών.(10) Η παρούσα οδηγία είναι σύμφωνη με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Στο μέρος Α του παραρτήματος II της οδηγίας 86/362/ΕΟΚ προστίθενται τα ακόλουθα ανώτατα όρια υπολειμμάτων φυτοφαρμάκων: ""Άρθρο 2Στο μέρος B του παραρτήματος II της οδηγίας 86/363/ΕΟΚ προστίθενται τα ακόλουθα υπολείμματα φυτοφαρμάκων: ""Άρθρο 3Τα ανώτατα όρια υπολειμμάτων φυτοφαρμάκων για τις bentazone και pyridate, όπως εμφαίνονται στο παράρτημα της παρούσας οδηγίας, προστίθενται στο παράρτημα II της οδηγίας 90/642/EΟΚ.Άρθρο 4Τα κράτη μέλη θέτουν σε ισχύ, το αργότερο στις 31 Δεκεμβρίου 2002, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Πληροφορούν αμέσως την Επιτροπή σχετικά.Εφαρμόζουν τις διατάξεις αυτές παράγοντας αποτελέσματα από την 1η Ιανουαρίου 2003.Όταν τα κράτη μέλη θεσπίζουν τις εν λόγω διατάξεις, οι τελευταίες παραπέμπουν στην παρούσα οδηγία, ή συνοδεύονται από τέτοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.Άρθρο 5Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 6Η παρούσα οδηγία απευθύνεται στα κράτη μέλη.Βρυξέλλες, 17 Μαΐου 2002.Για την ΕπιτροπήDavid ByrneΜέλος της Επιτροπής(1) ΕΕ L 221 της 7.8.1986, σ. 37.(2) ΕΕ L 64 της 7.3.2002, σ. 13.(3) ΕΕ L 221 της 7.8.1986, σ. 43.(4) ΕΕ L 350 της 14.12.1990, σ. 71.(5) ΕΕ L 230 της 19.8.1991, σ. 1.(6) ΕΕ L 117 της 4.5.2002, σ. 10.(7) ΕΕ L 276 της 28.10.2000, σ. 41.(8) ΕΕ L 69 της 10.3.2001, σ. 17.(9) Κατευθυντήριες οδηγίες για την πρόρρηση της λήψης υπολειμμάτων φυτοφαρμάκων μέσω της τροφής (αναθεωρημένες), που καταρτίστηκαν από το επισιτιστικό πρόγραμμα "GEMS/Food Programme" σε συνεργασία με την επιτροπή του κώδικα για τα υπολείμματα φυτοφαρμάκων, που δημοσιεύθηκαν από την Παγκόσμια Οργάνωση Υγείας το 1997 (WHO/FSF/FOS/97.7)(10) Γνώμη της επιστημονικής επιτροπής φυτών όσο αφορά ζητήματα σχετικά με την τροποποίηση των παραρτημάτων των οδηγιών του Συμβουλίου 86/362/ΕΟΚ, 86/363/ΕΟΚ και 90/642/ΕΟΚ (Γνώμη που διατύπωσε η επιστημονική επιτροπή φυτών στις 14 Ιουλίου 1998) (http://europa.eu.int/comm/food/fs/sc/scp/out21_en.html)(11) Αναφέρεται στο προσωρινό ανώτατο όριο υπολειμμάτων σύμφωνα με το άρθρο 4 παράγραφος 1 στοιχείο στ) της οδηγίας 91/414/ΕΟΚ: εκτός αν τροποποιηθεί, το όριο αυτό θα καταστεί οριστικό, αρχίζοντας να ισχύει τέσσερα έτη μετά την έναρξη ισχύος της οδηγίας με την οποία επέρχεται η παρούσα τροποποίηση.(12) Αναφέρεται στο κατώτερο όριο αναλυτικού προσδιορισμού.(13) Αναφέρεται στο προσωρινό ανώτατο όριο υπολειμμάτων σύμφωνα με το άρθρο 4 παράγραφος 1 στοιχείο στ) της οδηγίας 91/414/ΕΟΚ: εκτός αν τροποποιηθεί, το όριο αυτό θα καταστεί οριστικό, αρχίζοντας να ισχύει τέσσερα έτη μετά την έναρξη ισχύος της οδηγίας με την οποία επέρχεται η παρούσα τροποποίηση.(14) Αναφέρεται στο κατώτερο όριο αναλυτικού προσδιορισμού.ΠΑΡΑΡΤΗΜΑ>ΘΕΣΗ ΠΙΝΑΚΑ>


title: Οδηγία 2006/136/ΕΚ της Επιτροπής, της 11ης Δεκεμβρίου 2006 , για την τροποποίηση της οδηγίας 91/414/EOK του Συμβουλίου ώστε να καταχωριστεί η ουσία dinocap ως δραστική ουσία   (Κείμενο που παρουσιάζει ενδιαφέρον για τον ΕΟΧ)

text:
               12.12.2006

               EL

               Επίσημη Εφημερίδα της Ευρωπαϊκής Ένωσης

               L 349/42

      ΟΔΗΓΊΑ 2006/136/ΕΚ ΤΗΣ ΕΠΙΤΡΟΠΉΣ

   της 11ης Δεκεμβρίου 2006
   για την τροποποίηση της οδηγίας 91/414/EOK του Συμβουλίου ώστε να καταχωριστεί η ουσία dinocap ως δραστική ουσία
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Ο κανονισμός (ΕΟΚ) αριθ. 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου της σχετικής με τη διάθεση φυτοπροστατευτικών προϊόντων στην αγορά (2), θεσπίζει κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα Ι της οδηγίας 91/414/ΕΟΚ. Ο κατάλογος αυτός περιλαμβάνει το dinocap.

               (2)

               Για το dinocap εκτιμήθηκαν οι επιπτώσεις στην ανθρώπινη υγεία και στο περιβάλλον σύμφωνα με τις διατάξεις που θεσπίζονται στον κανονισμό (ΕΟΚ) αριθ. 3600/92 για μια σειρά χρήσεων που προτάθηκαν από τον κοινοποιούντα. Βάσει του κανονισμού (ΕΚ) αριθ. 933/94 της Επιτροπής, της 27ης Απριλίου 1994, που αφορά τον καθορισμό των δραστικών ουσιών των φυτοπροστατευτικών προϊόντων και των εισηγουμένων κρατών μελών για την εφαρμογή του κανονισμού (ΕΟΚ) αριθ. 3600/92 (3), όπως τροποποιήθηκε με τον κανονισμό (ΕΚ) αριθ. 491/95 της 3ης Μαρτίου 1995 (4), κράτος μέλος εισηγητής ορίστηκε η Αυστρία. Η Αυστρία υπέβαλε στην Επιτροπή τη σχετική έκθεση αξιολόγησης και συστάσεις στις 18 Μαΐου 2000, σύμφωνα με το άρθρο 7 παράγραφος 1 στοιχείο γ) του κανονισμού (ΕΟΚ) αριθ. 3600/92.

               (3)

               Η έκθεση αξιολόγησης εξετάστηκε από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων.

               (4)

               Όσον αφορά το dinocap, υποβλήθηκαν δύο ερωτήματα στην επιστημονική ομάδα για την υγεία των φυτών, τα προϊόντα φυτοπροστασίας και τα κατάλοιπά τους, της Ευρωπαϊκής Αρχής για την Ασφάλεια των Τροφίμων, («η επιστημονική ομάδα»). Το πρώτο ερώτημα αφορούσε τη σημασία για τους ανθρώπους των επενεργειών του dinocap στον οφθαλμό οι οποίες παρατηρήθηκαν σε σκύλους και το δεύτερο ερώτημα αφορούσε την κατάλληλη τιμή δερμικής απορρόφησης που μπορεί να εξαχθεί από τις διάφορες μελέτες που υπέβαλε ο κοινοποιών. Όσον αφορά το πρώτο ερώτημα, η επιστημονική ομάδα έκρινε ότι δεν υπάρχουν επαρκείς πληροφορίες για να εξαχθεί το συμπέρασμα ότι οι επενέργειες στον οφθαλμό σε σκύλους αφορούν συγκεκριμένα αυτό το είδος και ότι ενδεχομένως απαιτείται περισσότερη έρευνα για τους ενεχόμενους μηχανισμούς. Συνεπώς, δεν μπορεί να αποκλειστεί η συνάφεια των εν λόγω επενεργειών για τον άνθρωπο. Όσον αφορά το δεύτερο ερώτημα, η επιστημονική ομάδα έκρινε ως ενδεικνυόμενη τιμή δερμικής απορρόφησης, για το σκοπό της αξιολόγησης, μια τιμή της τάξης του 10 %. Και στις δύο περιπτώσεις, οι συστάσεις της επιστημονικής ομάδας (5) συνεκτιμήθηκαν κατά τη σύνταξη της παρούσας οδηγίας και της σχετικής έκθεσης ανασκόπησης.

               (5)

               Το άρθρο 5 παράγραφος 4 και το άρθρο 6 παράγραφος 1 της οδηγίας 91/414/ΕΟΚ ορίζουν ότι η καταχώριση μιας ουσίας στο παράρτημα I ενδέχεται να υπόκειται σε περιορισμούς και προϋποθέσεις. Στην προκειμένη περίπτωση, οι περιορισμοί στην περίοδο καταχώρισης και στις επιτρεπόμενες καλλιέργειες κρίνονται αναγκαίοι. Τα αρχικά μέτρα που υποβλήθηκαν στη μόνιμη επιτροπή για την τροφική αλυσίδα και την υγεία των ζώων πρότειναν τον περιορισμό της περιόδου καταχώρισης σε επτά έτη, έτσι ώστε τα κράτη μέλη να δίνουν προτεραιότητα στην επανεξέταση των προϊόντων φυτοπροστασίας τα οποία κυκλοφορούν ήδη στην αγορά και περιέχουν την ουσία dinocap. Προκειμένου να αποφευχθούν αποκλίσεις από το επιδιωκόμενο υψηλό επίπεδο προστασίας, η καταχώριση στο παράρτημα I της οδηγίας 91/414/ΕΟΚ αποσκοπούσε στον περιορισμό στις χρήσεις εκείνες της ουσίας dinocap οι οποίες έχουν αξιολογηθεί επί του παρόντος στο πλαίσιο της κοινοτικής αξιολόγησης και για τις οποίες οι προτεινόμενες χρήσεις θεωρήθηκαν ότι πληρούν τους όρους της οδηγίας 91/414/ΕΟΚ. Αυτό σημαίνει ότι άλλες χρήσεις, οι οποίες δεν καλύπτονταν ή καλύπτονταν μόνον εν μέρει από την αξιολόγηση αυτή, έπρεπε να υποβληθούν σε πλήρη αξιολόγηση πριν εξεταστεί η καταχώρισή τους στο παράρτημα Ι της οδηγίας 91/414/ΕΟΚ. Τέλος, επειδή η ουσία dinocap είναι από τη φύση της επικίνδυνη, θεωρείτο αναγκαίο να προβλεφθεί ελάχιστη εναρμόνιση σε κοινοτικό επίπεδο ορισμένων μέτρων άμβλυνσης του κινδύνου τα οποία έπρεπε να λαμβάνονται από τα κράτη μέλη όταν χορηγούν εγκρίσεις.

               (6)

               Στο πλαίσιο των διαδικασιών που ορίζονται στην οδηγία 91/414/ΕΟΚ, η έγκριση δραστικών ουσιών, περιλαμβανομένου του προσδιορισμού μέτρων διαχείρισης του κινδύνου, αποφασίζονται από την Επιτροπή. Τα κράτη μέλη είναι αρμόδια για την υλοποίηση, την εφαρμογή και τον έλεγχο των μέτρων που προβλέπονται για την άμβλυνση των κινδύνων που δημιουργούνται από προϊόντα φυτοπροστασίας. Οι επιφυλάξεις που εξέφρασαν πολλά κράτη μέλη αντικατοπτρίζουν την κρίση τους ότι απαιτούνται πρόσθετοι περιορισμοί για τη μείωση του κινδύνου σε ένα επίπεδο που μπορεί να θεωρηθεί αποδεκτό και συνεπές με το υψηλό επίπεδο προστασίας που επιδιώκεται εντός της Κοινότητας. Προς το παρόν, ο καθορισμός ενός κατάλληλου επιπέδου ασφάλειας και προστασίας για τη συνεχιζόμενη παραγωγή, εμπορευματοποίηση και χρήση της ουσίας dinocap αποτελεί θέμα διαχείρισης του κινδύνου.

               (7)

               Κατά συνέπεια αυτών, η Επιτροπή επανεξέτασε την πρότασή της και υπέβαλε τροποποιημένη πρόταση. Με σκοπό να αντικατοπτρίζεται το υψηλό επίπεδο προστασίας της υγείας του ανθρώπου και των ζώων και ένα βιώσιμο περιβάλλον που επιδιώκεται στην Κοινότητα, θεωρεί ενδεδειγμένη, εκτός από τις αρχές που παρατίθενται στην αιτιολογική σκέψη 5, την περαιτέρω μείωση της περιόδου καταχώρισης σε τρία αντί επτά έτη. Κατ’ αυτόν τον τρόπο μειώνεται περαιτέρω ο κίνδυνος, με την εξασφάλιση της κατά προτεραιότητα εκ νέου αξιολόγησης αυτής της ουσίας.

               (8)

               Είναι δυνατόν τα προϊόντα φυτοπροστασίας που περιέχουν dinocap να ικανοποιούν τις απαιτήσεις που προβλέπονται στο άρθρο 5 παράγραφο 1 στοιχεία α) και β) της οδηγίας 91/414/ΕΟΚ, όσον αφορά τις χρήσεις που εξετάστηκαν και αναλύονται στην έκθεση επισκόπησης της Επιτροπής και υπό την προϋπόθεση ότι εφαρμόζονται τα αναγκαία μέτρα άμβλυνσης του κινδύνου.

               (9)

               Με την επιφύλαξη του συμπεράσματος ότι τα φυτοπροστατευτικά προϊόντα που περιέχουν την ουσία dinocap μπορεί να ικανοποιούν τις απαιτήσεις που προβλέπονται στο άρθρο 5 παράγραφος 1 στοιχεία α) και β) της οδηγίας 91/414/ΕΟΚ, είναι σκόπιμο να αποκτηθούν περαιτέρω πληροφορίες σχετικά με ορισμένα ειδικά θέματα. Τα κράτη μέλη πρέπει να απαιτήσουν από τους κατόχους αδειών να υποβάλουν πληροφορίες σχετικά με τη χρήση της ουσίας dinocap, περιλαμβανομένης κάθε πληροφορίας όσον αφορά τις επιπτώσεις στην υγεία του χειριστή.

               (10)

               Όπως για όλες τις ουσίες που περιλαμβάνονται στο παράρτημα I της οδηγίας 91/414/ΕΟΚ, η κατάσταση όσον αφορά την ουσία dinocap μπορεί να αναθεωρηθεί σύμφωνα με το άρθρο 5 παράγραφος 5 της εν λόγω οδηγίας λαμβάνοντας υπόψη όλα τα νέα στοιχεία. Ομοίως, το γεγονός ότι η καταχώριση αυτής της ουσίας στο παράρτημα Ι λήγει σε μια συγκεκριμένη ημερομηνία δεν αποκλείει την ανανέωση της καταχώρισης σύμφωνα με τις διαδικασίες που ορίζονται στην οδηγία.

               (11)

               Η εμπειρία από προηγούμενες προσθήκες στο παράρτημα Ι της οδηγίας 91/414/ΕΟΚ δραστικών ουσιών που αξιολογούνται στο πλαίσιο του κανονισμού (ΕΟΚ) αριθ. 3600/92 έχει δείξει ότι μπορούν να προκύψουν δυσκολίες ως προς την ερμηνεία των καθηκόντων των κατόχων των ισχυουσών εγκρίσεων όσον αφορά την πρόσβαση στα δεδομένα. Συνεπώς, για να αποφευχθούν περαιτέρω δυσκολίες φαίνεται ότι είναι αναγκαίο να αποσαφηνιστούν τα καθήκοντα των κρατών μελών, ιδίως το καθήκον να επαληθεύουν ότι ο κάτοχος μιας έγκρισης αποδεικνύει την πρόσβαση σε φάκελο που πληροί τις απαιτήσεις του παραρτήματος ΙΙ της εν λόγω οδηγίας. Ωστόσο, αυτή η διευκρίνιση δεν επιβάλλει νέες υποχρεώσεις στα κράτη μέλη ή στους κατόχους εγκρίσεων σε σύγκριση με τις οδηγίες που έχουν εγκριθεί έως σήμερα για την τροποποίηση του παραρτήματος I.

               (12)

               Πριν από την καταχώριση μιας δραστικής ουσίας στο παράρτημα Ι πρέπει να μεσολαβήσει εύλογο χρονικό διάστημα που θα επιτρέψει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την καταχώριση.

               (13)

               Με την επιφύλαξη των υποχρεώσεων που ορίζονται στην οδηγία 91/414/ΕΟΚ ως αποτέλεσμα της καταχώρισης μιας δραστικής ουσίας στο παράρτημα I, πρέπει να παρέχεται στα κράτη μέλη περίοδος έξι μηνών μετά την καταχώριση για να επανεξετάσουν τις υφιστάμενες εγκρίσεις φυτοπροστατευτικών προϊόντων που περιέχουν dinocap ώστε να εξασφαλίζεται ότι πληρούνται οι απαιτήσεις που θεσπίζονται στην οδηγία 91/414/ΕΟΚ, ιδίως στο άρθρο 13, καθώς και οι συναφείς όροι που καθορίζονται στο παράρτημα I. Τα κράτη μέλη θα πρέπει να τροποποιούν, να αντικαθιστούν ή να ανακαλούν, ανάλογα με την περίπτωση, τις υπάρχουσες εγκρίσεις σύμφωνα με τις διατάξεις της οδηγίας 91/414/ΕΟΚ. Κατά παρέκκλιση από την ανωτέρω προθεσμία, μεγαλύτερη προθεσμία θα πρέπει να προβλεφθεί για την υποβολή και αξιολόγηση του πλήρους φακέλου του παραρτήματος III κάθε φυτοπροστατευτικού προϊόντος για κάθε χρήση για την οποία προορίζεται σύμφωνα με τις ενιαίες αρχές της οδηγίας 91/414/ΕΟΚ. Λόγω των επικίνδυνων ιδιοτήτων της ουσίας dinocap, η περίοδος που διαθέτουν τα κράτη μέλη για να ελέγξουν εάν τα φυτοπροστατευτικά προϊόντα, τα οποία περιέχουν την ουσία dinocap ως μοναδική δραστική ουσία ή σε συνδυασμό με άλλες εγκεκριμένες δραστικές ουσίες, συμμορφώνονται με τις διατάξεις του παραρτήματος VI δεν πρέπει να υπερβαίνει τα τρία έτη.

               (14)

               Συνεπώς, κρίνεται σκόπιμο να τροποποιηθεί ανάλογα η οδηγία 91/414/ΕΟΚ.

               (15)

               Η μόνιμη επιτροπή για την τροφική αλυσίδα και την υγεία των ζώων δεν εξέδωσε γνώμη εντός της προθεσμίας που όρισε ο πρόεδρός της και, ως εκ τούτου, η Επιτροπή υπέβαλε στο Συμβούλιο πρόταση σχετικά με τα εν λόγω μέτρα. Με την εκπνοή της περιόδου που ορίζεται στο δεύτερο εδάφιο του άρθρου 19 παράγραφος 2 της οδηγίας 91/414/ΕΟΚ, το Συμβούλιο δεν ενέκρινε την προτεινόμενη εκτελεστική πράξη ούτε εκδήλωσε την αντίθεσή του στην πρόταση για τα μέτρα εφαρμογής, οπότε εναπόκειται στην Επιτροπή να θεσπίσει τα εν λόγω μέτρα,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας.
   Άρθρο 2
   Τα κράτη μέλη θεσπίζουν και δημοσιεύουν έως τις 30 Ιουνίου 2007 το αργότερο, τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία. Κοινοποιούν αμέσως στην Επιτροπή το κείμενο των εν λόγω διατάξεων καθώς και έναν πίνακα αντιστοιχίας μεταξύ αυτών των διατάξεων και των διατάξεων της παρούσας οδηγίας.
   Εφαρμόζουν τις διατάξεις αυτές από την 1η Ιουλίου 2007.
   Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
   Άρθρο 3
   1.   Τα κράτη μέλη, σύμφωνα με την οδηγία 91/414/ΕΟΚ, τροποποιούν ή αποσύρουν, κατά περίπτωση, τις ισχύουσες εγκρίσεις φυτοπροστατευτικών προϊόντων που περιέχουν την ουσία dinocap ως δραστική ουσία πριν από τις 30 Ιουνίου 2007. Έως την ημερομηνία αυτή επαληθεύουν, ιδίως, εάν πληρούνται οι όροι του παραρτήματος I της εν λόγω οδηγίας σχετικά με την ουσία dinocap, με εξαίρεση όσα προσδιορίζονται στο μέρος B της καταχώρισης αυτής της δραστικής ουσίας, και εάν ο κάτοχος της έγκρισης διαθέτει ή έχει πρόσβαση σε φάκελο που ικανοποιεί τις απαιτήσεις του παραρτήματος II της εν λόγω οδηγίας σύμφωνα με τους όρους του άρθρου 13.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει dinocap, τα κράτη μέλη επαναξιολογούν το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο που ικανοποιεί τις απαιτήσεις του παραρτήματος III της εν λόγω οδηγίας και λαμβάνοντας υπόψη το μέρος B της καταχώρισης στο παράρτημα I της εν λόγω οδηγίας σχετικά με την ουσία dinocap. Με βάση την αξιολόγηση αυτή, διαπιστώνουν αν το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ.
   Ύστερα από τον προσδιορισμό αυτό, στην περίπτωση προϊόντος που περιέχει dinocap, τα κράτη μέλη τροποποιούν ή ανακαλούν, κατά περίπτωση, την άδεια κυκλοφορίας έως τις 31 Δεκεμβρίου 2009 το αργότερο.
   Άρθρο 4
   Η παρούσα οδηγία αρχίζει να ισχύει την 1η Ιανουαρίου 2007.
   Άρθρο 5
   Η παρούσα οδηγία απευθύνεται στα κράτη μέλη.

      Βρυξέλλες, 11 Δεκεμβρίου 2006.

            Για την Επιτροπή

         Μάρκος ΚΥΠΡΙΑΝΟΫ

            Μέλος της Επιτροπής

      (1)  ΕΕ L 230 της 19.8.1991, σ. 1. Οδηγία όπως τροποποιήθηκε τελευταία με την οδηγία 2006/85/ΕΚ της Επιτροπής (ΕΕ L 293 της 24.10.2006, σ. 3).

      (2)  ΕΕ L 366 της 15.12.1992, σ. 10. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2266/2000 (ΕΕ L 259 της 13.10.2000, σ. 10).

      (3)  ΕΕ L 107 της 28.4.1994, σ. 8. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2230/95 (ΕΕ L 225 της 22.9.1995, σ. 1).

      (4)  ΕΕ L 49 της 4.3.1995, σ. 50.

      (5)  Γνώμη της επιστημονικής ομάδας για την υγεία των φυτών, τα προϊόντα φυτοπροστασίας και τα κατάλοιπά τους, ύστερα από αίτημα της Επιτροπής σχετικά με την αξιολόγηση του dinocap στο πλαίσιο της οδηγίας 91/414/ΕΟΚ του Συμβουλίου (επερώτηση αριθ. EFSA-Q-2004-26, έκδοση γνώμης στις 30 Ιουνίου 2004).

      ΠΑΡΑΡΤΗΜΑ
      Στο τέλος του πίνακα του παραρτήματος I της οδηγίας 91/414/ΕΟΚ προστίθενται οι ακόλουθες εγγραφές:

                     Αριθ.

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Έναρξη ισχύος

                     Λήξη της καταχώρισης

                     Ειδικές διατάξεις

                     «150

                     Dinocap
                     αριθ. CAS 39300-45-3 (για ισομερές μείγμα)
                     αριθ. CIPAC 98

                     2,6-δινιτρο-4-οκτυλοφαινολο κροτονικός εστέρας και 2,4-δινιτρο-6-οκτυλοφαινολο κροτονικός εστέρας στα οποία το “οκτυλο” είναι ένα μείγμα των ομάδων 1-μεθυλοέπτυλο, 1-αιθυλοέξυλο και 1-προπυλοπέντυλο

                     920 g/kg

                     1η Ιανουαρίου 2007

                     31 Δεκεμβρίου 2009

                     ΜΕΡΟΣ A
                     Μπορούν να εγκριθούν μόνον οι χρήσεις ως μυκητοκτόνο στις ακόλουθες καλλιέργειες:

                                 —

                                 οινοποιήσιμα σταφύλια

                           σε δοσολογίες που δεν υπερβαίνουν το 0,21 kg δραστικής ουσίας ανά εκτάριο ανά εφαρμογή.
                     Οι ακόλουθες χρήσεις δεν πρέπει να εγκρίνονται:

                                 —

                                 χρήση με τη βοήθεια αέρα,

                                 —

                                 χρήση με επινώτιο ψεκαστήρα και ψεκαστήρα χειρός από μη επαγγελματίες,

                                 —

                                 κηπουρική.

                           Τα κράτη μέλη εξασφαλίζουν ότι λαμβάνονται όλα τα δέοντα μέτρα άμβλυνσης του κινδύνου. Ιδιαίτερη προσοχή πρέπει να δοθεί στην προστασία:

                                 —

                                 των υδρόβιων οργανισμών. Όπου είναι αναγκαίο, πρέπει να τηρείται κατάλληλη απόσταση μεταξύ των περιοχών που έχουν υποστεί επεξεργασία και των επιφανειακών υδάτων. Η απόσταση αυτή μπορεί να εξαρτάται από το εάν χρησιμοποιούνται τεχνικές ή συσκευές μείωσης του διασκορπισμού,

                                 —

                                 των πτηνών και των θηλαστικών. Οι όροι έγκρισης περιλαμβάνουν μέτρα άμβλυνσης του κινδύνου, όπως η επιλογή της κατάλληλης στιγμής για τη χρήση και η επιλογή των συνθέσεων οι οποίες, λόγω της φυσικής τους κατάστασης ή της παρουσίας παραγόντων που εξασφαλίζουν επαρκή αποφυγή των κινδύνων αυτών, μειώνουν στο ελάχιστο την έκθεση των σχετικών ειδών,

                                 —

                                 των χειριστών, οι οποίοι πρέπει να φορούν κατάλληλα προστατευτικά ενδύματα, ιδίως γάντια, πλήρη προστατευτική ενδυμασία, μπότες από καουτσούκ και προστατευτικό κάλυμμα προσώπου ή γυαλιά ασφαλείας κατά τη διάρκεια της ανάμειξης, της φόρτωσης, της χρήσης και του καθαρισμού του εξοπλισμού, εκτός εάν η έκθεση στην ουσία αποφεύγεται επαρκώς μέσω του σχεδιασμού και της κατασκευής του ίδιου του εξοπλισμού ή μέσω της προσθήκης ειδικών προστατευτικών στοιχείων στον εξοπλισμό αυτό,

                                 —

                                 των εργατών, οι οποίοι πρέπει να φορούν κατάλληλα προστατευτικά ενδύματα, ιδίως γάντια, εφόσον πρέπει να εισέλθουν σε περιοχή όπου έχει γίνει χρήση του σχετικού προϊόντος και πριν από τη λήξη της καθορισμένης περιόδου επανεισόδου. Αυτή η περίοδος επανεισόδου δεν μπορεί να είναι μικρότερη από 24 ώρες.

                           ΜΕΡΟΣ B
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία dinocap, και ιδίως των προσαρτημάτων I και II.
                     Τα κράτη μέλη πρέπει να εξασφαλίζουν ότι οι κάτοχοι των εγκρίσεων υποβάλλουν έκθεση το αργότερο έως τις 31 Δεκεμβρίου κάθε χρόνο σχετικά με περιστατικά προβλημάτων στην υγεία των χειριστών. Τα κράτη μέλη μπορούν να απαιτήσουν να παρέχονται στοιχεία, όπως στοιχεία για τις πωλήσεις και έρευνα για τους τρόπους χρησιμοποίησης, έτσι ώστε να είναι δυνατόν να σχηματιστεί ρεαλιστική εικόνα των συνθηκών χρήσης και των πιθανών τοξικολογικών συνεπειών της ουσίας dinocap.»

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.